#BREAKING: Haveeru noohuge massalaiga Civil court in kuri hukum baathil kuran High court in amurukoffi - One Online\nދިވެހި ރާއްޖޭގެ ހައިކޯޓު--- ފޮޓޯ/ އައްޑޫ ލައިވް\nހަވީރު ނޫހުގެ މައްސަލައިގައި ސިވިލްކޯޓުން ކުރި ހުކުމް ބާތިލް ކުރަން ހައިކޯޓުން އަމުރުކޮށްފި\nހަވީރު ނޫހުގެ މައްސަލައިގައި ސިވިލް ކޯޓުން ކުރި ހުކުމް ހައިކޯޓުން މިއަދު ބާތިލް ކޮށްވި އެވެ.\nރާއްޖޭގެ ނޫސްވެރިކަމުގެ ދާއިރާގައި އެންމެ ގިނަ ދުވަހު ހިދުމަތްކުރި، އެއްނޫސް "ހަވީރު" ގެ މިލްކުވެރިކަމާ ގުޅޭ ގޮތުން އިބްރާހިމް ރަޝީދު މޫސާ އާއި ފާރޫގް ހަސަންގެ އިތުރުން މުހައްމަދު ނައީމްގެ ފަރާތުން ސިވިލް ކޯޓުގައި ވަނީ ދައުވާ ކޮށްފަ އެވެ.\nއެ ބޭދުޅުން ދައުވާ ކޮށްފައިވަނީ، "ހަވީރު ނޫސް އޭޖެންސީ"ގެ އާމްދަނީން، އެ ތިން ބޭފުޅުންނަށް ލިބެން ޖެހޭ މިންވަރު ހޯދުމުގެ އިތުރުން، އެތަން ހިންގުމުގައި އެ ތިން ބޭފުޅުންނަށް ބައިވެރިވެވޭނެ އިންތިޒާމް ހަމަޖެއްސުމަށެވެ.\nއެ މައްސަލައިގައި، އޭރުގެ ގާޒީ މުހައްމަދު ހަލީމް 2016 ވަނަ އަހަރު ހުކުމް ކޮށްފައިވަނީ "ހަވީރު" ގެ ހުރިހާ މުދަލާއި ހަވީރު ވެބްސައިޓާއި، އާކައިވް "ހަވީރު ނިއުސް އެޖެންސީ"ގެ މެޖޯރިޓީ ހިއްސާދާރުން ކަނޑައަޅާ ގޮތަކަށް ބަދަލު ކުރުމަށެވެ.\nއަދި "ހަވީިރު"ގެ ކުރީގެ މުވައްޒަފުން އެހެން މީޑިއާއެއްގައި ދެ އަހަރު ވަންދެން، މަސައްކަތް ކުރުން މަނާކޮށް، އެހެން މީޑިއާއެއްގައި މަަސައްކަތް ކުރާ ނަމަ، ފިޔަވަޅު އެޅުމަށް ދައުލަތުގެ މައްޗަށް އެ ހުކުމްގައި އަމުރުކޮށްފައި ވެ އެވެ. އަދި "ހަވީރު މީޑިއާ ގްރޫޕް"ގެ ނަން އެހެން ނަމަކަށް ބަދަލުކުރަން ވެސް ދައުލަތުގެ މައްޗަށް އެ ހުކުމްގައި އަމުރުކޮށްފައިވެ އެވެ.\nސިވިލް ކޯޓުގެ މި ހުކުމާ ގުޅިގެން، އެ މައްސަލަ "ހަވީރު"ގެ ޗެއާމަން ޑރ. މުހައްމަދު ޒާހިރު ހުސެއިންގެ ފަރާތްޕުޅުން ހައިކޯޓުގައި އިސްތިއުނާފް ކުރިއެވެ.\nމި އިސްތިއުނާފްގެ މައްސަލައާ ގުޅިގެން ސިވލް ކޯޓުގެ ހުކުމް ބާތިލް ކޮށް ހައިކޯޓުމް މިއަދު ނެރުނު އަމުރުގއި ބުނެފައިވަނީ، ދަށު ކޯޓުން ހުކުމް ކޮށްފައިވަނީ އެ ކޯޓުގައި ދައުވާކުރި ކަންކަމުގެ މައްޗަށް ނޫން ކަމަށެވެ. އަދި ދައުވާގައި އެދިފައި ނެތް ކަންކަމަށް ވެސް އެ މައްސަލާގައި ހުކުމް ކޮށްފައިވާ ކަމަށާއި، ދައުވާގައި ނެތް ކަންކަމަށް ހުކުމްކުރީ އެ މައްސަލާގައި ހިމެނޭ ފަރާތްތަކަށް އެކަމާ ބެހޭ ގޮތުން ވާހަކަ ދެއްކުމުގެ ފުރުސަތު ދިނުމެއް ނެތި ކޮށްފައިވާ ހުކުމެއް ކަމަށްވެސް ބުނެފައިވެ އެވެ.\nދައުވާގައި ހުށަހަޅާފައިނުވާ ކަމެއްގެ މައްޗަށް ހުކުމްކޮށްގެން ނުވާނެ ކަމަށް ސުޕްރީމް ކޯޓުގެ ގަޒިއްޔާއެއްގައި ކަނޑައަޅާފައިވާ ކަމަށް ވެސް ހައިކޯޓުގެ ހުކުމްގައި ބުނެފައިވެ އެވެ.


Covid ge fiyavalhu thakun salaamiyvaan kaiveni kuree flight ehga\nފޮޓޯ--ފްލައިޓްގަ ކައިވެނި ކުރި ދެމަފިރިން\nކޮވިޑްގެ ފިޔަވަޅުތަކުން ސަލާމަތްވާން ކައިވެނި ކުރީ މަތިންދާ ބޯޓެއްގައި\n24 މޭ 2021 - 23:09:06\nކޮވިޑްގެ ހާލަތާ ގުޅިގެން އަޅާފައިވާ ފިޔަވަޅުތަކުން ސަލާމަތްވެ ކައިވެނި ބޮޑު ހަފްލާއެއް އިންޑިއާގެ މަތިންދާ ބޯޓެއްގައި ބާއްވައިފި އެވެ.\nއިންޑިއާގެ ނޫސްތަކުން ރިޕޯޓްކޮށްފައިވާ ގޮތުގައި އެ ކައިވެނި ހަފްލާގައި ބައިވެރިވުމަށް ފްލައިޓްގައި އާއިލާގެ 161 މެމްބަރުން ހާޒިރުވެތިބިއެވެ. އެ ކައިވެނި ކޮށްފައި ވަނީ އިންޑިއާގެ މަދޫރައި އަވަށުގައި ހުންނަ މިނާކްޝީ އަމަން ފައްޅިއާ ފްލައިން އަރާ ހަމަވި ގަޑީގައި ކަމަށް ވެސް ރިޕޯޓް ކޮށްފައި އެވެ.\nއެ ކައިވެނި ހަފްލާ ބާއްވައި ވަނީ އިންޑިއާގެ ކޮވިޑްގެ ހާލަތު ގޯސްވެ އެ ގައުމުގައި ހަރުކަށި ފިޔަވަޅު އަޅާފައިވާ ދަނޑިވަޅެއްގަ އެވެ.\nއެ ފްލައިޓް އިންޑިއާގެ މަދޫރައި އިންޓަނޭޝަނަލް އެއާ ޕޯޓުން ނައްޓާލާފައި ވަނީ އާދިއްތަ ދުވަހުގެ ހެނދުނު 7:00 ޖެހި އިރު އެވެ. ކައިވެނި ކުރި ދެމަފިރިންގެ އާއިލާގެ މެމްބަރުންނާއި ކައިވެނީގެ ޕޮޓޯ ގްރާފަރުން ހިމެނޭ ގޮތަށް 161 މީހުން އެ ހަފްލާގައި ހިމެނެ އެވެ.\nކައިވެނި ހަފްލާގެ ފޮޓޯ ނަގަން ހަރަކާތްތެރިވި ޕޮޓޯގްރާފަރުން ބުނާ ގޮތުގައި ކައިވެނި ކުރި ދެމަފިރިން ހުރީ މާސްކުވެސް ނާޅަ އެވެ. އަދި އެމީހުންގެ އައިލާ މީހުން ވެސް ތިބީ މާސްކު ނާޅާ ކަމަށް ޕޮޓޯގްރާފަރުން ބުނެ އެވެ.\nއެ ކައިވެނީގެ ފޮޓޯތައް ސޯޝަލް މީޑިއާގައި ދައުރުވަމުން ދާއިރު ގިނަ ބަޔަކު އަންނަނީ އެކަމާ ގުޅިގެން އެއްޗިހި ކިޔަމުން ނެވެ.\nބައެއް މީހުން ވަނީ އިންޑިއާގެ ކޮވިޑްގެ ހާލަތު މިހާރު ވެސް އެހާ ގޯސްވެފައި ވާއިރު އެއްވެސް ގައިދުރުކަމެއް ނެތި މާސްކް ނާޅާ ކައިވެނި ހަފްލާއެއް ބޭއްވުމުން ހިތްހަމަ ނުޖެހުން ފާޅުކޮށްފަ އެވެ.\nމިކަމާ ގުޅިގެން އިންޑިއާ ސިފައިން ބުނީ އަދި އެމީހުންނާ މެދު ފިޔަވަޅެއް ނާޅާ ކަމަށެވެ. އެއީ ގައުމުގެ އެތެރޭގައި ހިންގި އަމަލަކަށް ނުވާތީ، އަދި ފިޔަވަޅެއް އެޅުމާ މެދު މަޝްވަރާ ކުރަމުންދާ ކަމަށެވެ.\nއެއާޕޯޓް މެނޭޖްމެންޓުން ބުނެފައި ވަނީ އެމީހުންނަށް ފްލައިޓްގައި ކައިވެނި ކުރަން އުޅޭކަމެއް ނޭނގޭ ކަމަށެވެ. އެހެން ކަމުން އެ ޕަސެންޖަރުން ހިންގި އަމަލުގެ ތަހުގީގު ކުރަމުން އަންނަ ކަމަށާއި އަދި ފިޔަވަޅެއް އަޅަން ނިންމާފައިނުވާ ކަމަށެވެ.


Azlif Raees Yaaminge office ah ais ulhey: Nazim\nޑރ.އަފްރަޝީމް އަލީގެ މަރުގެ މައްސަލާގައި ހިމެނޭ އަޒްލިފް ރައޫފް ރައީސް އަބްދުﷲ ޔާމީންގެ އޮފީހަށް ދޭތެރެއިން އަންނަކަމަށް ރައްޔިތުންގެ މަޖިލީހުގެ ދިއްގަރު ދާއިރާގެ ކުރީގެ މެމްބަރު އަދި ރައީސް ޔާމީންގެ ކުރީގެ ގާތް އެކުވެރިޔާ އަހުމަދު ނާޒިމް ވިދާޅުވެއްޖެއެވެ.\nނާޒިމް މިފަދައިން ވިދާޅުވެފައިވާކަން ހާމަވެފައިވަނީ، ރައީސް ސޯލިހު އުފައްދަވާފައިވާ މަރު ކޮމިޝަނުން ކުރި ތަހުގީގު ރިޕޯޓް ހާމަކުރުމުންނެވެ. އެރިޕޯޓްގައި ނާޒިމް އާއި ހަވާލާދީ ގިނަ ކަންތައްތަކެއް ފާހަގަކޮށްފައިވެ އެވެ.\nއަޒްލިފް ރައޫފް އާއި ގުޅޭގޮތުން ނާޒިމް ވިދާޅުވެފައިވަނީ، އޭނާ އަށް އަޒްލިފް އެންމެ ފުރަތަމަ ފެނިފައިވަނީ ރައީސް ޔާމީންގެ އޮފީހުން 2007 ވަނަ އަހަރު ކަމަށެވެ. ރައީސް ޔާމީންގެ އެޕޮއިންޓްމެންޓްތައް އޭރު ހަމަޖައްސަނީ އޭނާ ކަމަށާއި، އެހެން ނަމަވެސް އަޒްލިފް ރައީސް ޔާމީންގެ އޮފީހަށް އައިސް އުޅުނީ އޭގެ ބޭރުންކަމަށް ނާޒިމް ވިދާޅުވެފައިވެ އެވެ.\n"އެެނގިފައިވާ ގޮތުން، ޔާމީންގެ އޮފީހަށް އަޒްލިފް އައިސް އުޅެނީ، ފެމިލީ ކަނެކްޝަންއަކާ ގުޅިގެންނެވެ. އެއީ، ޔާމީންގެ ކޮއްކޯފުޅު ބުންޔާމީންގެ އަންހެނުންނާއި އަޒްލިފް ގެ އަންހެނުންނަކީ ދެބެންނެވެ." ރިޕޯޓްގައި ނާޒިމާއި ހަވާލާދީ ބަޔާންކޮށްފައިވެ އެވެ.\nއަޒްލިފް ރައޫފުގެ އިތުރުންވެސް ވަރަށް ގިނަ މީހުން ކޮންމެ ދުވަހަކު ކަހަލަ ގޮތަކަށް ރައީސް ޔާމިނާއި ބައްދަލުކުރައްވާ ކަމަށް ނާޒިމް އާއި ހަވާލާދީ ރިޕޯޓްގައި ވެއެވެ. އެގޮތުން 2015 ވަނަ އަހަރު ސެޕްޓެމްބަރުގައި ލަންކާގައި މަރާލާފައި އެއްލާލާފައި އޮށްވާ ފެނުނު ހުސެއިން ރަޒީން (ރަބަރޭ) ވެސް ރައީސް ޔާމީނާއި ބައްދަލުކުރުމަށް އައިތަން ދުށްކަމަށް ނާޒިމް އާއި ހަވާލާދީ ރިޕޯޓްގައި ލިޔެފައިވެ އެވެ.\nއަޒްލިފްވެސް ޔާމީންއާ ބައްދަލުކުރުމަށް ދޭތެރެ ދޭތެރެއިން އަންނަކަމަށާއި، އަދި އަންނަނީ ލާރި ހޯދުމަށް ކަމަށް ނާޒިމް އާއި ހަވާލާދީ ރިޕޯޓްގައި ވެއެވެ.\n" އެއީ، ކޮން ނެޓްވޯކެއް ކަމެއް އަޅުގަނޑަކަށް ނޭނގެއެވެ. އަޅުގަނޑު ވަރަށް ގިނަ ވަގުތު ޔާމީންއާއެކު ހޭދަކުރަމެވެ." ނާޒިމް އާއި ހަވާލާދީ ރިޕޯޓްގައި ވެއެވެ.\nނާޒިމް ވިދާޅުވެފައިވަނީ، ޑރ. އަފްރާޝީމްގެ މަރާއި ގުޅޭ އެއްވެސް ވާހަކަ އެއް ރައީސް ޔާމީން ދައްކަވާފައި ނުވާކަމަށެވެ.\n" އަދި ޑރ. އަފްރާޝީ މް އަވަހާރަކޮށްލެވުނީ، ބާރު ހޯއް ދަ ވަން އުޅުއްވާތީއޭ ނުވަތަ ރިޔާސީ ޓިކެޓް ހޯއްދަވަން އުޅުއްވާތީއޭ ބުނެ އެ ދެކެވޭ ވާހަކައަކީ ހަޤީޤަތެއް ކަމަކަށް ނުފެނެއެވެ. އެއީ، ޑރ.އަފްރާޝީމް ބާރު ހޯއްދަވަން އުޅުއްވި ކަމެއް ނުވަތަ ރިޔާސީ ޓިކެޓް ހޯއްދަވަން އުޅުއްވިކަމެއް ފާހަގަކުރެވިފައި ނުވާތީއެވެ. އަދި، ޑރ.އަފްރާޝީމް އާއި މައުމޫންއާ ދެމެދު އޮންނަ ކަމަށް ބުނާ ގުޅުމަކީ، ދަރިވަރަކާއި އުސްތާޒަކާ ދެމެދު އޮތް ގުޅުމެއްކަން ފާހަގަކުރެވެއެވެ. އަދި، ޑރ.އަފްރާޝީމް އާއި މައުމޫންއާ ދެމެދު އޮންނަ ކަމަށް ބުނާ ގުޅުމަކީ، ދަރިވަރަކާއި އުސްތާޒަކާ ދެމެދު އޮތް ގުޅުމެއްކަން ފާހަގަކުރެވެއެވެ." ކޮމިޝަންގެ ރިޕޯޓްގައި ނާޒިމް އާއި ހަވާލާދީ ލިޔެފައިވެއެވެ.\nއަދި ޑރ. އަފްރާޝީމް އަލީ އާއި ރައީސް ޔާމީނާއި ދެބޭފުޅުން ސަމާސާ ކުރައްވައި އެކުގައި މަސައްކަތް ކުރައްވަމުން ގެންދެވި ކަމަށް ރިޕޯޓްގައި ނާޒިމާއި ހަވާލާދީ ބުނެފައިވެ އެވެ.


ކެއަރ ސޮސައިޓީއަށް ބީއެމްއެލް އިން 150،000ރ. ހަދިޔާކޮށްފި\nބީއެމްއެލްގެ ފައިސާގެ އެހީ\nބީއެމްއެލް އިން މިއަހަރު ސީއެސްއާރަށް 300 މިލިއަން ރުފިޔާ ވަނީ ކަނޑައަޅާފަ\nކެއަރ ސޮސައިޓީގައި 15 ކުދިން ދަނީ ކިޔަވަމުން\n14 ފެބްރުއަރީ 2017 | އަންގާރަ 16:27\nބީއެމްއެލް އިން 150،000ރ. ކެއަރ ސޮސައިޓީއަށް ހަދިޔާ ކުރުން\nއެހީއެއް ޚާއްސަ އެހީއަށް ބޭނުންވާ ކުދިންނަށް ކިޔަވާދޭ ކެއަރ ސޮސައިޓީއަށް ބޭންކް އޮފް މޯލްޑިވްސް (ބީއެމްއެލް)ގެ ފަރާތުން 150،000ރ. ގެ ފައިސާގެ އެހީއެއް ދީފި އެވެ.\nއަންގާރަ ދުވަހު ކެއަރ ސޮސައިޓީގައި ބޭއްވި ރަސްމިއްޔާތުގައި މިފައިސާ ހަވާލުކޮށްފައިވަނީ ބީއެމްއެލްގެ ސީއީއޯ އެންޑްރޫ ހީލީ އެވެ.\nކެއަރ ސޮސައިޓީގެ ފަރާތުން މި ފައިސާގެ އެހީއާ ހަވާލުވެފައި ވަނީ އެ ޖަމިއްޔާގެ އެގްޒެކެޓިވް ޑިރެކްޓަރ ނައުޝާން މުހައިމިން އެވެ.\nމި އެހީއާ ގުޅޭ ގޮތުން ނައުޝާން ވިދާޅުވީ، މިފަދަ ފައިސާގެ އެހީއެއްގެ ތެރެއިން ކެއަރ ސޮސައިޓީގައި ކިޔަވާ ކުދިންނަށް ބޭނުންވާ ފޮތްތަކާއި، ކިޔެވުމަށް ބޭނުންކުރާ އިތުރު ސާމާނު ހޯދޭނެ ކަމަށެވެ. މީގެ އިތުރުން ވެސް އެ ޖަމިއްޔާގެ ވޮކޭޝަނަލް ހަރަކާތްތައް ހިންގުމަށް ވަރަށް ބޮޑު ފަސޭހައެއް ލިބިގެންދާނެ ކަމަށް އޭނާ ވިދާޅުވި އެވެ.\n"މިވަގުތު އަޅުގަނޑުމެން ކޭޓަރ ކުރަނީ 15 ކުދިން. އެހެން ނަމަވެސް މިހާރު ވެސް ވެއިޓްލިސްޓްގައި ލިބި ކުދިން އެސެސް ކުރުމުގެ މަސައްކަތް ދަނީ ކުރަމުން" ނައުޝާން ވިދާޅުވި އެވެ.\nކެއަރ ސޮސައިޓީން ޚާއްސަ އެހީއަށް ބޭނުންވާ ކުދިންނަށް ކިޔަވައިދެމުން ގެންދާ އިރު އާއްމު ގޮތެއްގައި އެންމެ ބޮޑު އިސްކަމެއް ދެނީ ތަފާތު އެކި ޑިސްއެބިލިޓީތަކުގެ އެންމެ ބޮޑަށް އަސަރުކޮށްފައި ތިބޭ ކުދިންނަށެވެ. ކެއަރ ސޮސައިޓީން ދަނީ ކިޔަވާ ދިނުމުގެ އިތުރުން ގޭގެއަށް ގޮސް ކުދިންގެ ހާލަތު ދެނެގަތުމުގެ މަސައްކަތުގެ އިތުރުން އަތޮޅުތަކުގައި ތިބި ޚާއްސަ އެހީއަށް ބޭނުންވާ ކުދިންނަށް ވެސް އެހީތެރިކަން ފޯރުކޮށްދެމުންނެވެ.\nކެއަރ ސޮސައިޓީ އަށް ހަދިޔާ ކުރި އެހީއާ ގުޅޭ ގޮތުން ބީއެމްއެލްގެ ޕަބްލިކް ރިލޭޝަންސް މެނޭޖަރ މުހައްމަދު ސައީދު ވިދާޅުވީ، ކެއަރ ސޮސައިޓީ އަށް ފޯރުކޮށްދިން އެހީތެރިކަމަކީ ބީއެމްއެލް މިއަހަރު ފަށާފައިވާ މުޖުތަމައުއަށް ފައިދާ ހުރި ކަންކަން ކުރުމުގެ ކެމްޕެއިންގެ ދަށުން ކުރި ކަމެއް ކަމަށެވެ. އަދި މި އެހީގެ ތެރެއިން ކެއަރ ސޮސައިޓީ އަށް މިހާރަށް ވުރެ ރަގަޅަށް ޚާއްސަ އެހީއަށް ބޭނުންވާ ކުދިންނަށް ބޭނުންވާ ޚިދުމަތްތައް ފޯރުކޮށްދެވޭނެ ކަމަށް އޭނާ ވިދާޅުވި އެވެ.\n"އަހަރެންގެ ބޭންކް"ގެ ނަމުގައި ބީއެމްއެލް އިން މުޖުތަމައުއަށް ޚާއްސަ ކެމްޕެއިނެއް ފަށާފައިވާ އިރު މިއަހަރު 300 މިލިއަން ރުފިޔާ ސީއެސްއާރްގެ ދަށުން ޚަރަދު ކުރުމަށް ވަނީ ކަނޑައަޅާފަ އެވެ.\nމީގެ އިތުރުން ފެބްރުއަރީ މަހުގެ ކޮންމެ ދުވަހަކު މުޖުތަމައަށް ފައިދާ ކުރާނެ ޚިދުމަތަކަށް އަލިއަޅުވާލާ ހަރަކާތެއް ބޭންކުން ހިންގުމަށް ވަނީ ހަމަޖެހިފަ އެވެ.\nކެއަރ ސޮސައިޓީ ގައި 15 ކުދިން ކިޔަވަމުންދާ އިރު މި ކުދިންގެ ކަންކަން ބެލެހެއްޓުމުގައި6ޓީޗަރުން ހަރަކާތްތެރިވެ އެވެ.


LIVE: Gina Gaumu Thakah Handhu Nufenunu - Vaguthu\nއަރަބި ގައުމުތަކަށް މާދަމާ ޢީދު، އޭޝިއާގެ ގިނަ ގައުމުތަކުގެ ޢީދު ދުވަހަކީ ބުދަ ދުވަސް\n8 މަސް ކުރިން ( ޖޫން 3, 2019 )\nފަލަސްތީނާއި ބަންގްލަދޭޝް އަށް ފިތުރު ޢީދު ދުވަހަކީ ބުދަ ދުވަސް ކަމަށް ނިންމައިފި.\nބޮޑު ޖަމާޢަތުގައި އީދު ނަމާދު ކުރުން މާލޭގައި ކުރިއަށް ނުގެންދަން ނިންމާފައިވާ ކަމަށް އިސްލާމިކް މިނިސްޓްރީ އިން ވިދާޅުވެއްޖެ.\nއިސްލާމިކް މިނިސްޓްރީން ވިދާޅުވީ މާލޭގެ އަވަށްތަކުގައި ބޮޑު ޖަމާޢާތުގައި ފިތުރު ޢީދު ކުރުން ކެންސަލް ކުރީ މޫސުން ތަންނުދިނުމުގެ ސަބަބުން ކަމަށް. އިސްލާމިކް މިނިސްޓްރީ އިން ވިދާޅުވީ މާލޭގައި ހުކުރު ކުރާ ހުރިހާ މިސްކިތެއްގައި ފިތުރު ޢީދު ނަމާދު ކުރާ ގޮތައް މިހާރު ހަމަޖެހިފައިވާ ކަމަށް.\nMale' Ge Bodu Jamaa Athugai Eid Namaadhu Nukuran Ninmaifihttps://t.co/XLcaB0QM7X\n— Vaguthu Online (@VaguthuOnline) June 3, 2019\nRaees Eid Salaam Kurehvun Cancel Kohfihttps://t.co/JDgp6AWTtr\nސައުދީ އަރަބިއްޔާ އަށް ހަނދު ފެނުމުން ޔޫއޭއީ، ކުވޭތު އަދި އެހެނިހެން ގަލްފުގެ ގައުމުތަކުން ވެސް ފިތުރު ޢީދު ދުވަހަކީ މާދަމާ ކަމަށް ވަނީ ނިންމާފައި.\nނަމަވެސް މުސްލިމުންގެ އާބާދީ ބޮޑު ގައުމުތައް ކަމަށްވާ އިންޑޮނޭޝިއާ އަދި ޕާކިސްތާންގެ އިތުރު އޭޝިއާގެ ގިނަ ގައުމުތަކުން ޢީދު ފަށާނީ ބުދަ ދުވަހު.\nEid Akee Ufaa Faalhukoh, Maafukoh, Gulhun Badhahikuranvee Dhuvaheh - Raeeshttps://t.co/DBbADOsMbi\nޔޫއޭއީއަށް ހަނދު ފެނިފައެއް ނުވޭ. ނަމަވެސް ފިތުރު ޢީދު ދުވަހަކީ މާދަމާ ކަމަށް އެގައުމުން ނިންމީ ސައުދީ އަރަބިއްޔާ އިން އެގޮތައް ނިންމުމުން.\nމާދަމާ އަކީ ފިތުރު ޢީދު ދުވަސް ކަމަށް ޔޫއޭއީ އިން ވެސް އިއުލާންކޮށްފި.\nބަރަކާތްތެރި ފިތުރު އީދުގެ ހެޔޮ ދުޢާއާއި ތަހުނިޔާ އެންމެހާ ބޭުފުޅުންނަށް އަރިސް ކުރަން pic.twitter.com/7LMiGdz3gw\n— Ibrahim Mohamed Solih (@ibusolih) June 3, 2019\nމާދަމާއަކީ ސައުދީއަށް އީދު ދުވަސް ކަމަށް ސައުދީ އަރަބިއްޔާގެ ރަސްމީ ފަރާތްތަކުން ނިންމައިފި،\nސައުދީ އަރަބިއްޔާގެ ޖަސްޓިސް މިނިސްޓަރ ސުލްތާން ބިން ސައީދު އަލް ބަދީ ދެންމެ ނެރުއްވި ބަޔާނުގައި ވިދާޅުވީ ޝައްވާލް މަހުގެ ހަނދު ސައުދީ އަރަބިއްޔާ އަށް ފެނިފައި ވާތީ މާދަމާ އަކީ ސައުދީ އަރަބިއްޔާ އަށް ފިތުރު ޢީދުގެ ފުރަތަމަ ދުވަސް ކަމަށް.\nBREAKING: Falakee Hisaabah Balaa, Maadhamaa Akee Raajje Ah Eid Dhuvashttps://t.co/5QubCGMZRe\nރާއްޖޭގެ ހަނދާބެހޭ ޖަލްސާ ފަށައިފި.\nސައުދީއަށް ހަނދު ފެނިއްޖެ ކަމަށްބުނެ، ގަލްފު ނިއުސްގައި ގެނެސްދިން ހަބަރު މިހާރު ވަނީ އެ ނޫހުން ނަގާފައި.\nސައުދީ އަރަބިޔާއިން އަދިވެސް ރަސްމީކޮށް ހަނދާމެދު ގޮތެއް ނިންމާފައެއް ނުވޭ.\nBREAKING: Maadhamaa Akee Saudi Ah Edi Dhuvashttps://t.co/bR5iF1P97I\nމިހާތަނަށް ޔޫއޭއީއަށްވެސް ހަނދު ފެނިފައެއް ނުވޭ. އެގައުމުން ވަކި ގޮތެއް އިއުލާން ކުރާނީ ސައުދީ އަރަބިޔާއިން އިއުލާން ކުރުމުން.\nއޭގެ އިތުރުން ޔޫއޭއީގެ މޫން ސައިޓިން ކޮމިޓީގެ ބައްދަލުވުންވެސް މިހާރު ކުރިއަށް އެބަދޭ.\nހަނދާ މެދު ގޮތެއް ނިންމުމަށް ސައުދީގެ ރޯޔަލް ކޯޓުގެ ބައްދަލުވުން މިހާރު ވަނީ ފަށާފައި.\nސައުދީ އަރަބިއްޔާއިން އިރުކޮޅެއްގެ ތެރޭގައި، ހަނދާއި ބެހޭގޮތުން އެޤައުމުގެ ނިންމުން އިއުލާނު ކުރާނެ.\nއަލްޖީރިއާ، ޓިއުނީޝިއާ، މޮރޮކޯ، ސޫދާން، ލީބިޔާ އަދި ނައިޖީރިޔާ އިން އިންތިޒާރު ކުރަމުންދަނީ ސައުދީއަރަބިއްޔާ އިން ހަނދާއި މެދު ނިންމާނެ ގޮތެއް ބެލުމަށް.\nސައުދީގެ ފަލަކީ ހިސާބުން ދައްކާ ގޮތުގައި، ޝައްވާލު މަހުގެ ހަނދު ފެންނާނެ ކަމަށް ބެލެވެނީ ހުޅަނގާއި އުތުރު އެމެރިކާގެ އިތުރުން ހުޅަނގު ޔޫރަޕްގެ ސަރަޙައްދުތަކަށް.\nއިންޑިއާގެ ބައެއް ހިސާބުތަކާއި ލަންކާ ހިމެނޭހެން ބުދަ ދުވަހަކީ ޢީދު ދުވަސް ކަމަށް މިހާތަނަށް ދިހަ ޤައުމަކުން ވަނީ ކަނޑައަޅާފައި. އަދި ޝައްވާލު މަހުގެ ހަނދު ފެނިގެން މާދަމާއަކީ ފިތުރު ޢީދު ދުވަސް ކަމަށް މިހާތަނަށް އެއްވެސް ޤައުމަކުން ކަނޑައަޅާފައެއް ނުވޭ.\nތައިލޭންޑާއި ޕާކިސްތާނަށްވެސް ޝައްވާލު މަހުގެ ހަނދު ފެނިފައި ނުވާތީ، އެޤައުމުތަކަށް މިއަހަރުގެ ފިތުރު ޢީދު ދުވަސް ވާނީ އަންނަ ބުދަ ދުވަހު ކަމަށް އިއުލާނުކޮށްފި.\nމެލޭޝިއާ އާއި ޖަޕާނަށްވެސް މިއަހަރުގެ ފިތުރު ޢީދު ދުވަހަކީ ބުދަ ދުވަސް.\nއިންޑޮނީޝިއާ އަށް އީދު ދުވަހަކީ، ބުދަ ދުވަސް ކަމަށް އެޤައުމުން އިއުލާނުކޮށްފި.\nމިރޭ ހަމަލޮލަށް ގިނަ ޤައުމުތަކަށް ހަނދު ފެނުމުގެ ފުރުސަތު ވަރަށް ކުޑަ. މަދު ޤައުމުތަކަށް ޓެލެސްކޯޕުން ބަލައިގެން ހަނދު ފެނުން އެކަށީގެންވޭ. ނަމަވެސް އިތުބާރު ހިފޭ ފަލަކީ ހިސާބުން ދައްކާ ގޮތުން މާދަމާއަކީ އީދު ދުވަސް.\nPreparations being made to sight the #Shawwal moon in Sudayr, Saudi Arabia.\nUpdates to follow soon after sunset. In sha Allah.\nNOTE: Sunset in Sudayr is at 16:45PM (UK Time) pic.twitter.com/J9fcFeSQxw\nއިންޑިއާ ބައެއް ސަރަހައްދުތަކާއި އަވައްޓެރި ސްރީލަންކަގައި މިރޭ ހަނދު ނުބަލާނެ. އެއީ އެޤައުމުތަކުން މިރޭ ހިފާނީ 29 ވަނަ ރޯދަ ކަމަށް ވާތީ.\nއަރަބި އެއްވެސް ޤައުމަކުން ހަނދާއި މެދު އަދި ވަކި ގޮތެއް ނިންމާފައެއް ނުވޭ.\nނިއުޒިލޭންޑާއި އޮސްޓްރޭލިއާއަށްވެސް ހަނދު ނުފެނުމާއި ގުޅިގެން އީދު ދުވަހަކީ ބުދަ ދުވަސްކަމަށް އިއުލާނުކޮށްފި.\nފިލިޕީންސްއަށް ވެސް ހަނދު ނުފެނުނު، އެޤައުމުގައި ޢީދު ކުރާނީ ބުދަ ދުވަހުގައި ކަން އިއުލާނުކޮށްފި.\nއިންޑޮނީޝިއާގައި ހަނދު ބެލުން 150 ސަރަހައްދެއްގައި ކުރިޔަށް ގެންގޮސްފައިވޭ.\nއިންޑޮނީޝިއާ އާއި މެލޭޝިއާއަށް ހަނދު ފެނިފައި ނުވާކަމަށް އެޤައުމުތަކުން ބުނެފި. ނަމަވެސް އެ ދެޤައުމުންވެސް މާދަމާ ރޯދަ ހިފުމާއި މެދު އަދި ވަކިގޮތެއް އިއުލާނު ނުކުރޭ. ފަލަކީ ހިސާބުތަކުން ހަނދު ފެންނާނެ ކަމަށް ދައްކާތީ އެ ޤައުމުތަކުން މިހާރު އިންތިޒާރު ކުރަމުން ދަނީ ސައުދީ އަރަބިއްޔާގެ ނިންމުމަށް.\nބަރަކާތްތެރި ރޯދަމަހުގެ 29 ދުވަހަކީ މިއަދު ކަމަށްވާތީ، ޝައްވާލު މަހުގެ ހަނދު ސާބިތު ކުރުމާއި ގުޅޭގޮތުން ޤައުމުތަކުން މިއަދު ގޮތެއް ނިންމުމަށް ނިންމާފައިވާއިރު، ގިނަ ޤައުމުތަކަށް ހަނދު ނުފެންނަ ކަމަށް ބުނެފިއެވެ.\nއިސްލާމީ ޝަރުޢީ މިންގަނޑުން ބަލާއިރު، ހަނދު މަހެއް ފެށެނީ، ހިނގަމުން ދާ މަހުގެ 29 ވަނަ ދުވަހުގެ އިރު އޮއްސުމަށް ފަހުގައި، ހުޅެނވި ހަނދު ފެނިއްޖެ ނަމަ އެވެ.\nމިއަދު ސައުދީގައި ޢީދު ހަނދު ބެލުން އޮންނައިރު، މާދަމާ އަކީ އެޤައުމުގައި މިއަހަރުގެ ފިތުރު ޢީދު ކަމަށް ފަލަކީ ދިރާސާކުން ބުނެފައި ވެއެވެ. ސައުދީގައި ހަނދުފެނިގެން، މިއަހަރުގެ ރަމަޟާން މަހުގެ ފުރަތަމަ ދުވަހުގެ ގޮތުގައި ކަނޑައަޅައި މުސްލިމުން ރޯދަ ހިފަން ފަށާފައި ވަނީ މި ނިމުނު މޭއި މަހުގެ6ވަނަ ދުވަހުގައެވެ. މިއީ ރާއްޖޭގައިވެސް ރޯދަ ހިފަން ފެށި ދުވަހެވެ.\nމިރޭ ހަނދު ނުފެނިއްޖެ ނަމަ މާދަމާ ވާނީ ރޯދަ މަހުގެ 30 ވަނަ ދުވަހަށެވެ.\nޖޫން 3, 2019 20:13\nހަމަ ހަނދޭ ކިޔާބަހައްޓާފަ ތިކިޔަނީީ ކޮން ފަލަކީހިސާބެއްގެ ވާހަކަތަ؟ ހަނދުފެނުނީމަ ޢީދު ނުފެނުނީމަ ރޯދަ އެނިމުނީ...\nޖޫން 3, 2019 20:58\nމަގޭ ޖެހި ހިސާބުތަކުން ދައްކާގޮތުގައި މިއަދު އރު އޮއްސުނުއިރު ހަނދު ހުރީ3މިނެޓް މަތީގައި! މާނައަކީ އިރު އޮއްސުންތާ3މިނެޓްތެރޭގައި ހަނދު އޮއްސިއްޖެ! މިހާކުޑަ ތަފާތެއް ހުރުމުން ރަގަޅި ޢީދު ނުކުރިއްޔާ! ޝުކުރިއްޔާ!\nޖޫން 3, 2019 21:07\nކަލޭ ހާދަ މޮޅެ، ފިގުހު ފާހެއް އެބޮތްތަ\nޖޫން 3, 2019 21:43\nސާރާ ޔަށް ކަށް ނޫން ދެއްތޯ އިގޭނީ...\nޖޫން 3, 2019 20:59\nސައުދީން އީދު ކަމަށް ނިންމައިފި\nޖޫން 3, 2019 21:21\nބަލަ ފަލަކީ ހިސާބުން ހަނދުބަލަންތަ ދީނުގައި އޮތީ. ބަޔަކު މޮޔަވެދާނެ. އެހެންވިއްޔާ ނާސާކައިރީ ބުނެގެން ހަނދު އޮްތަން ބަލަންވީނު. އެވެސް އިންސާނުންނައް ލިބިފައިވާ ޢިލްމެއް. ބޭނުން ކުރަންވީނު\nޖޫން 3, 2019 21:44\nއީދު މުބަރިކު، ވަގުތު ނޫސް ޓީމް އަށް\nޖޫން 3, 2019 21:55\nހަދު ސާބިތު ވެއްޖެ ނަމަ މާދަމާ ޔަކީ އީދު، ހަދު ނުފެނިއްޖެ ނަމަ މާދަމާ ޔަކީ ރޯދަ މަހުގެ 30 ވަނަ ދުވަސް..\nޖޫން 3, 2019 22:05\nގިނަ މުސްލިމް ގައުމްތަކަށް ހަދު ފެނުނު... އީދު މުބާރިކް . އީދު މުބާރިކް ވަގުތު ޓީމް ... ވަގުތު ޓީމުން ކުރަށް ވާ ރަގަޅު މަސެއްކަތް ތަކަށް ސާބަސް\nޖޫން 4, 2019 02:02\nތިފެންނަނީ އިސްލާމީ ކަލަންޑަރުގެ ދޯދިޔާކަން . މީލާދީ ކަލަންޑަރުން ދުނިޔޭގެ ކޮންމެ ގައުމަކަށްވެސް މާދަން ވާނީ ޖޫން4އަށް . ޢެހެޔޮ ރާއްޖރއާއ ރަޝިއާވިއަސް.


IPL ah anekkaaves Covid ge hiyani\nއިންޑިޔާގެ ދޯނީ އަދި ވިރާތް ކޯލީ އައިޕީއެލް މެޗެއްގައި--\n31 އޯގަސްޓް 2020 - 09:31:48\nދުނިޔޭގެ އެންމެ އަގުބޮޑު ކްރިކެޓް މުބާރާތް، އިންޑިއަން ޕްރިމިއަ ލީގު ދުބާއީގައި ފެށުމަށް ކުޑަ ދުވަސްކޮޅަކަށް ވެފައިވަނިކޮށް އަނެއްކާވެސް ކޮވިޑާއި ހެދި މުބާރާތަށް އެކަމުގެ ހިޔަނި އެޅިދާނެ ކަމުގެ ބިރު ހީވެއްޖެއެވެ. މި ފަހަރު ދިމާވި މައްސަލައަކީ، ޗެންނާއީ ސުޕަ ކީންގްސްގެ ބައެއް ކުޅުންތެރިންނާއި އޮފިޝަލުން ކޮވިޑަށް ޕޮޒިޓިވް ވުމުގެ މައްސަލައެވެ.\nމުބާރާތުގެ މެޗު ޝެޑިއުލް އޮތް ގޮތުން ހުޅުވާ މެޗުގައި ކުޅޭނީ ޗެންނާއީ ސުޕަ ކިންގްސްއާއި މުމްބާއީ އިންޑިއަންސްއެވެ. ސެޕްޓެމްބަރު މަހުގެ 19 ވަނަ ދުވަހު މި މެޗުން މުބާރާތް ފެށުމަށް ހަމަޖައްސާފައި ވަނިކޮށް ޗެންނާއީ ސުޕަ ކިންގްސް- ސީއެސްކޭގެ ބައެއް ކުޅުންތެރިންނާއި އޮފިޝަލުން ކޮވިޑަށް ޕޮޒިޓިވްވެ، މުބާރާތުގެ ޝެޑިއުލް އަނެއްކާވެސް ބަދަލު ކުރަން ޖެހިދާނެ ކަމަށް ވަނީ ބެލެވިފައެވެ. ސީއެސްކޭ ޓީމު މިހާރު ތިބީ ދުބާއީގައި ކޭމްޕް ކޮށްގެނެވެ. ސީއެސްކޭއަކީ، އިންޑިއާގެ މަޝްހޫރު ކްރިކެޓް ކުޅުންތެރިޔާ، އަދި ދާދި ފަހުން އިންޓަނޭޝަލް ކްރިކެޓުން ރިޓަޔަ ކުރި މަހިންދުރަ ސިންގް ދޯނީ ކުޅޭ ޓީމެވެ.\nދެ ފަހަރެއްގެ މަތިން މުބާރާތް ފެށުން ލަސް ކުރުމަށް ފަހު، އެންމެ ފަހުން ސެޕްޓެމްބަރު މަހު ދުބާއީގައި މި އަހަރުގެ އައިޕީއެލް ބޭއްވުމަށް ޕްރިމިއަ ލީގު ގަވަނިން ކައުންސިލުން ނިންމީ ކޮވިޑާ ގުޅިގެން އިންޑިޔާގައި މި މުބާރާތް ބޭއްވޭނެ އެއްވެސް ފުރުސަތެއް ނެތުމުންނެވެ. ދުނިޔޭގެ އެންމެ އަގުބޮޑު ކްރިކެޓް މުބާރާތް ކަމަށްވާ އައިޕީއެލްގެ މި އަހަރުގެ މުބާރާތް ފަށަން އެންމެ ފުރަތަމަ އޮތީ މާރިޗު މަހުގެ 29 ވަނަ ދުވަހު އެވެ. އޭގެ ފަހުން، އޭޕްރީލް 15 ވަނަ ދުވަހު ފެށުމަށް ތާވަލު ކުރުމަށް ފަހު މުއްދަތެއް ނެތް ގޮތަށްވެސް ފަސް ކުރިއެވެ. އެންމެ ފަހުން ނިންމީ މިހާރު މި ރާވާފައި މިވާ ގޮތަށް އެކުވެރި އަރަބި އިމާރާތުގައި މުބާރާތް ކުރިއަށް ގެންދާށެވެ.\nއައިޕީއެލް ޓުވެންޓީ ޓުވެންޓީ ކްރިކެޓް މުބާރާތުގައި އިންޑިއާގެ އަށް ސްޓޭޓަކުން ވާދަކުރާއިރު ސްޓޭޓްތަކުގެ ޓީމުތަކުގައި ދުނިޔޭގެ އެންމެ މޮޅެތި ކްރިކެޓް ކުޅުންތެރިން ވާދަކުރެ އެވެ. ދެހާސް ހަތްވަނަ އަހަރުން ފެށިގެން ކުރިއަށްދާ މި މުބާރާތަކީ ދުނިޔޭގެ އެންމެ އަގުބޮޑު ކުޅިވަރު މުބާރާތްތަކުގެ ތެރޭގައި ވެސް ހިމެނޭ މުބާރާތެކެވެ.


Taiwan in China ah, janburoalaai atha inn biru dhakkanee tha? | ThePress\nޓައިވާނުން ޗައިނާއަށް، ޖަނބުރޯލާއި އަތަ އިން ބިރުދައްކަނީތަ؟\nއަތަ އިމްޕޯޓްގެ މައްސަލާގައި ޓައިވާންއިން ވަނީ ޗައިނާއަށް އިންޒާރު ދީފައި / ފޮޓޯ: ހެލްތު ލައިން\nޓައިވާންގައި ހައްދާ އަތަ އާއި ޖަނބުރޯލަށް، ސޫފާސޫފީގެ ނުރައްކާ ކުރިމަތިވެފައި ވާ ކަމަށް، ޓައިވާންގައި ހައްދާ މި އުފެއްދުންތައް ޗައިނާއަށް އިމްޕޯޓް ކުރުން މަޑުޖައްސާލުމާ ގުޅިގެން، ދުނިޔޭގެ ވިޔަފާރި ޖަމިއްޔާ (ޑަބްލިއުޓީއޯ) އަށް އެ މައްސަލަ ހުށަހަޅާނެ ކަމަށް ބުނެ، ޓައިވާންއިން ޗައިނާއަށް ބިރު ދައްކައިފިއެވެ.\nޓައިވާންއަކީ ޗައިނާއިން ގަބޫލު ކުރާ ގޮތުގައި އެ ގައުމުގެ ވެރިކަން ހިނގާ އިހުތިސޯސްގެ ތެރޭގައި އޮތް މަންޒިލަކަށް ވާއިރު، ޓައިވާންއާއި ޗައިނާގެ ގުޅުން މިހާރު ވަނީ، ކައިރި މާޒީ ދެކެފައި ނުވާ ދަރަޖައަށް ހީނަރުވެފައެވެ. ޓައިވާންއަށް އިސްތިގުލާލީ ބާރު ލިބިފައި ވާ ކަން ގަބޫލު ކުރުމަށް ޗައިނާއިން ސިޔާސީ އަދި ޕްރެޝަރު ގަދަ ކުރުމުން ދިއުމަކީ މިކަމުގެ ސަބަބެކެވެ.\nޓައިވާންގައި ހައްދާ ޖަނބުރޯލާއި އަތަ އިމްޕޯޓް ކުރުން ޗައިނާއިން ސަސްޕެންޑް ކޮށްފައި ވާއިރު، މިއަދުން ފަށައިގެން މިކަން ތަންފީޒު ކުރާނެ ކަމަށް މައުލޫމާތު ލިބެއެވެ.\nމިކަމާ ގުޅިގެން ޓައިވާންގެ ކައުންސިލް އޮފް އެގްރިކަލްޗާ މިނިސްޓާ ޗެން ޗީ-ޗުންގް ވިދާޅުވީ، މި މައްސަލާގައި ޗައިނާއިން އަމަލު ކޮށްފައި ވަނީ ހަމައެކަނި ޗައިނާގެ މަސްލަހަތަށް ބަލައިގެން ކަމަށެވެ. އެގޮތުން ސައެންޓިފިކް އެއްވެސް ހެއްކެއް ދައްކާފައި ނުވާ ކަމަށް އޭނާ ވިދާޅުވިއެވެ. މިކަމަކީ ބަލައިގަނެވޭނެ ކަމެއް ނޫން ކަމަށާ، އިމްޕޯޓް މަޑުޖައްސާލި ކަން އަންގާފައި ވަނީ އާދީއްތަ ދުވަހުގެ ހެނދުނު 09:00 ގައި ކަމަށްވެސް ޗެން ވަނީ ވިދާޅުވެފައެވެ.\nސެޕްޓެމްބަރު 30 ވަނަ ދުވަހުގެ ކުރިން މި މައްސަލަ ހައްލު ނުކޮށްފިނަމަ، ޑަބްލިއުޓީއޯއަށް މައްސަލަ ވައްދާނެ ކަމަށް ޓައިވާން އިން ވަނީ އިންޒާރު ކޮށްފައެވެ.\nޓައިވާންގެ ހާރިޖީ ވަޒީރު ޖޯސެފް ވޫ ކުރެއްވި ޓްވީޓެއްގައި ވަނީ، ޗައިނާއިން ވިޔަފާރިވެސް ހަތިޔާރަކަށް ބޭނުން ކުރާ ކަމަށް ސިފަކުރައްވާފައެވެ. އަދި ޓްރާންސް-ޕެސިފިކް ވިޔަފާރި އެއްބަސްވުމެއްގައި ޗައިނާއިން ބައިވެރިވުމަށް އެދި ހުށަހެޅުމަކީ ޖޯކެއް ކަމަށްވެސް އޭނާ ވަނީ ސިފަކުރައްވާފައެވެ.\nމިއީ މި އަހަރު ތެރޭގައި ޗައިނާއިން ޓައިވާންގެ އިމްޕޯޓް ހުއްޓާލި2ވަނަ ފަހަރެވެ. މި އަހަރުގެ ޖެނުއަރީ މަހު ޗައިނާއިން ވަނީ، ޓައިވާންގެ އަލަނާސިން ނުރައްކާތެރި ސޫތްޕެއް ފެންނަ ކަމަށް ބުނެ، އެ މޭވާ އެތެރެ ކުރުން ހުއްޓާލާފައެވެ. ނަމަވެސް ޓައިވާންއިން ވަނީ އަލަނާސިތަކުގައި މައްސަލައެއް ނެތް ކަމަށާ، ޗައިނާއިން ކުޅެނީ ސިޔާސީ ކުޅިއެއް ކަމަށް ބުނެފައެވެ.\nވިޔަފާރި ލައިފްސްޓައިލް ޗައިނާ\nފޮޓޯގަަ ވަނީ އަނޯނާއެއް ނޫން އެއީ އަތަ ، އަނޯނާ އެއަށްވުރެ ބޮޑުވާނެ ތަބްކޮޅެއް ފަތާވެސް ވާނެ.


Fulhaa dhaairaaehgai drug viyafaari kuraa3meehaku hahyarukohfi\nފުޅާ ދާއިރާއެއްގައި ޑްރަގް ވިޔަފާރި ކުރާ ބަޔަކު ހައްޔަރުކޮށްފި\nފުޅާ ދާއިރާއެއްގައި ޑްރަގް ވިޔަފާރި ކުރާ ކަމުގެ ތުހުމަތުގައި ބަލައި ފާސްކުރި ތަންތަނުން ހޯދާފައިވާ ޑްރަގް ކަމަށް ބެލެވޭ ތަކެތި -- ފޮޓޯ: ޕޮލިސް\nއާ އަހަރާ ދިމާކޮށް ރާއްޖޭގެ އެކި ކަންކޮޅުތަކުގައި ފުލުހުން ފަށާފައިވާ އޮޕަރޭޝަންތަކުގެ ތެރެއިން ފުޅާ ދާއިރާއެއްގައި މަސްތުވާތަކެތި ވިޔަފާރި ކުރާ ކަމުގެ ތުހުމަތުގައި ބަޔަކު ހައްޔަރުކޮށްފި އެވެ.\nފުލުހުން މިއަދު ބުނީ ށ. ފުނަދޫ ޕޮލިސް ސްޓޭޝަންގެ ފުލުހުން އެ އަތޮޅު ޅައިމަގުގައި ހިންގި އޮޕަރޭޝަނެއްގެ ތެރެއިން ފުޅާ ދާއިރާއެއްގައި މަސްތުވާތަކެތި ވިޔަފާރި ކުރާ ކަމުގެ ތުހުމަތުގައި ފަސް ގެއެއް ބަލައިފާސްކޮށް ތިން މީހަކު ހައްޔަރުކޮށްފައިވާ ކަމަށެވެ. އެއީ 33 އަހަރުގެ ދިވެހި ފިރިހެނަކާއި 21 އަހަރުގެ ދިވެހި ފިރިހެނަކާއި 18 އަހަރުގެ ދިވެހި ފިރިހެނެކެވެ.\nމި މައްސަލާގައި ހައްޔަރުކުރި މީހުންގެ ކުޑަ ކަމުދާ ތަކެތި ތަހުލީލު ކުރިއިރު މަސްތުވަތާކެއްޗަށް ޕޮޒިޓިވް ވެފައިވާ ކަމަށް ވެސް ފުލުހުން ބުންޏެވެ. މި މައްސަލާގައި ބަލައި ފާސްކުރި ގެތަކުން ފުލުހުން ވަނީ މަސްތުވާތަކެތި ކަމަށް ބެލެވޭ އެއްޗެހި އަޅާފައި ހުރި 171 ސެލްފޯން ކޮޅާއި 30 ރަބަރު ޕެކެޓް ފުލުހުން ވަނީ ހޯދައިފަ އެވެ.\nމި މައްސަލަ ފުލުހުން ދަނީ އިތުރަށް ތަހުގީގު ކުރަމުންނެވެ.\nއާ އަހަރާ ދިމާކޮށް ފުލުހުން ފަށާފައިވާ އޮޕަރޭޝަންތަކުގައި ރޭ ވަނީ ބަނގުރާ ބޯން ތިބި ގިނަ ބަޔަކު އެކި ރަށްރަށުންނާއި މާލޭން ހައްޔަރުކޮށްފަ އެވެ. އެ ގޮތުން އައްޑޫން އެކަނި ވެސް ރޭ 15 މީހުން ވަނީ ހައްޔަރުކޮށްފަ އެވެ. އަދި ލ. ގަމުން ހައްޔަރުކުރި މީހުންގެ ތެރޭ 18 އަހަރު ނުފުރޭ ކުޑަ އަންހެން ކުއްޖަކު ވެސް ހިމެނެ އެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ޅައިމަގު + އާ އަހަރު ފާހަގަ ކުރުން ކުށްކުރުން\nފުނަދޫ ވަލު ތެރޭގައި ރާ ބޯން ތިބި ބަޔަކު ހައްޔަރުކޮށްފި\nގެއެއްގައި ޑްރަގް ބޭނުން ކުރަން ތިބި ހަތަރު މީހަކު ހައްޔަރުކޮށްފި


ރެސެޕީ – Iru\nޝިލްޕާ ޝެޓީއަކީ 1990 ގެ ފަހުކޮޅުން ފެށިގެން 2000 ބޮލީވުޑްގައި ގަދަޔަށް ވިދައިލި ބަތަލާއެކެވެ. ނަމަވެސް މިއަދާ ހަމައަށްވެސް އޭނާގެ ޒުވާންކަމާއި ރީތިކަމަށް ބަދަލެއް ނައިސް ހުންނަކަމީ...\n21 އެޕްރީލް 2021\nޕާން ބޯކިބަލަކީ ތަފާތު ގޮތްގޮތަށް ތައްޔާރު ކުރާ ބާވަތެކެވެ. އެގޮތުން މި ބަލާލަނީ ވަރަށް ތަފާތު ގޮތަކަށް ޕާންބޯކިބަލެއް އަޅާލެވިދާނެ ގޮތެކެވެ. މީ ރޯދަމަހު ސުފުރާ ފަޅުފިލުވާލުމުގެ...\n18 އެޕްރީލް 2021\nރެސިޕީ: ބިސްކޯދު ފަޖް\nރޯދަ ވީއްލާ ގަޑީގައި ސުފުރާމަތި ފަޅުފިލުވައިލަން މިއަދު މި ގެނެސްދެނީ ބިސްކޯދު ފަޖް ތައްޔާރު ކުރާނެ ގޮތެވެ. ބޭނުންވާ ތަކެތި 1 ޕެކެޓު މާރީ ބިސްކޯދު (ފުނޑުކޮށްފައި)...\n15 އެޕްރީލް 2021\nވައިޓް ޕުޑިންގ އާއި ޗޮކޮލެޓް ޕުޑީންގ އަކީ އެއް އާއިލާއެއްގެ ދެބެއިން ކަމުގައިވެސް ބުނެވިދާނެއެވެ. މީ އަނގަޔަށްމީރު ތަފާތު ރަހަ އެއް އެކުލެވޭ ޕުޑިންގް އެކެވެ. ރޯދަމަހު...\nރެސިޕީ: ކަސްޓަޑް ކޭކް\nމީ ދުނިޔޭގެ އެކި ހިސާބުގައި މަޝްހޫރު ކޭކެކެވެ. މި ކޭކު އެންމެ މަގުބޫލީ ފިލިޕީންސް ގައިއެވެ. މީ ވަރަށް މަޑު އެހާމެ މީރު ކޭކެކެވެ. މި ކޭކާއި...\nހަށިގަނޑަށް ފައިދާ ހުރި ކެއުންތަށް ތައްޔާރު ކުރުމަކީ ދިވެހިންގެ ތެރޭގައިވެސް ވަރަށް އާއްމު ކަމެކެވެ. ހަށިގަނޑު ދުޅަހެޔޮކޮށް ބެހެއްޓުމަށްޓަކައި ތަފާތު ޑައެޓުތަށް ޖެއްސުމަކީ ވަރަށް ބޮޑަށް އިސްކަންދެވޭ...\n30 އެޕްރީލް 2021\nޕައިންއެޕަލް އަޕްސައިޑް ޑައުން އަކީ ކޭކުގެ ބާވަތެކެވެ. މީ ތަފާތު ގޮތްގޮތަށް އަޅާ އުޅޭ ކޭކެވެ. ރޯދަމަހުގެ ސުފުރާ ފަޅުފިލުވައިލުމަށް މިއަދުގެ މެނޫގައި ޕައިންއެޕަލް އަޕްސައިޑް ޑައުން...\n19 އެޕްރީލް 2021\nގެރިކިރު ބޯކިބަލަކީ ވަރަށް މަދު ބާވަތްތަށް ބޭނުންކޮށްގެން ފަސޭހައިން ތައްޔާރުކޮށްލެވޭ ބާވަތެކެވެ. ފަސޭހަައިން ތައްޔާރު ކޮލެވުނުކަމުގައި ވިޔަސް މީ ވަރަށް މީރު ބާވަތެއްގެ ބޯކިބަލެކެވެ. ބޭނުންވާނެ ތަކެތި...\nރޯދަ މަހު ތައްޔާރުކޮށްލަން ފަސޭހަ، އަނގަޔަށް މީރު ފޮނި ކާތަކެތީގެ ތެރެއިން މިފަހަރު މި ހިއްސާކޮށްލަނީ ކެރެޓް ކޭކު ތައްޔާރުކުރާނެ ގޮތެވެ. ބޭނުންވާ ތަކެތި 450ގ ގޮދަންފުށް...\nރޯދަމަހަށް ތައްޔާރުކޮށްލެވިދާނެ ތަފާތު ބުއިންތަކުގެ ތެރެއިން މިއަދު މި ގެނެސްދެނީ ބްލޫބެރީ ސްމޫތީ ތައްޔާރުކުރާނެ ގޮތެވެ. ބޭނުންވާ ތަކެތި 1 ޖޯޑު ބްލޫބެރީސް (ތާޒާ ނުވަތަ ގަނޑުކޮށްފައި)...\nރޯދަމަހަކީ އެކި ކަހަލަ ކެއުންތަކާއި ބުއިންތަކުން މޭޒުމަތި ފަޅުފިލުވައިދޭ މަހެކެވެ. ބުއިންތަކަށް ބަލާލާއިރު، ކޮންމެ ދުވަހަކު ރޯދަ ވީއްލަން ކަރާފަނި ގިރާފައި ބެހެއްޓުމަކީ އެދެވޭ ކަމަކަށް ނުވެދާނެއެވެ....\nތަފާތު ވައްތަރެއްގެ ކޭކް އެއް ތައްޔާރު ކޮށްލަން ބޭނުން ނަމަ މިލްކް ކޭކް އަކީ އެންމެ ރަގަޅު ހޮވުމެވެ. ކޭކް އަކީ ގިނަ މީހުންނަށް ކަމުދާ ބާވަތެކެވެ....


SunOnline: Coronavirus:5minute in natheejaa libey testeh America ge kunfunyakun thaarafakoffi\nކޮރޯނާވައިރަސް:5މިނިޓުން ނަތީޖާ ލިބޭ ޓެސްޓެއް އެމެރިކާގެ ކުންފުންޏަކުން ތައާރަފްކޮށްފި\nރުގިއްޔާ މުހައްމަދު މޫސާ 29 Mar 2020, 18:28\nއެބޮޓް ލެބޯރެޓަރީސް އިން ވަނީ ފަސް މިނިޓުން ނަތީޖާ ލިބޭ ކޮރޯނާވައިރަސް ޓެސްޓެއް ތައާރަފްކޮށްފަ -- ފޮޓޯ: އެބޮޓް\nވޮޝިންޓަން (މާޗް 29): ދުނިޔޭގައި މިހާރު ފެތުރެމުންދާ އާ ބާވަތުގެ ކޮރޯނާވައިރަހަށް ޕޮޒިޓިވްކަން ނުވަތަ ނޫންކަން ކުޑަ ވަގުތުކޮޅެއްގެ ތެރޭގައި އަންގައިދޭ ޓެސްޓެއް އެމެރިކާގެ ކުންފުންޏަކުން ތައާރަފްކޮށްފި އެވެ.\nސިއްހީ ފަރުވާއަށް ބޭނުންވާ އާލާތްތައް އުފައްދާ ކުންފުންޏެއް ކަމަށްވާ އެބޮޓް ލެބޯރެޓަރީސްއިން ބުނި ގޮތުގައި އެ ކުންފުނިން ކޮރޯނާވައިރަހަށް ޓެސްޓު ކުރަން ހަދާފައި ވަނީ މީގެ ކުރިންވެސް އެހެނިހެން ގައިންގަޔަށް އަރާ ބަލިތަކަށް ޓެސްޓު ކުރުމަށް ބޭނުން ކުރާ ޓެކްނޮލޮޖީއެއް ކަމަށްވާ "އައިޑީ ނައު" ސިސްޓަމެވެ. އައިޑީ ނައު ސިސްޓަމުން މީގެ ކުރިން އިންފްލުއެންޒާ އާއި ކަރުގެ އިންފެކްޝަނަށް ޓެސްޓު ކުރެވޭ ގޮތް ވަނީ ހަދާފަ އެވެ.\nއެބޮޓްއިން ބުނި ގޮތުގައި އެ ސިސްޓަމުން ފަސް މިނިޓު ތެރޭ ޕޮޒިޓިވް ނަތީޖާ ދައްކުވައިދޭނެ އެވެ. އަދި ނެގެޓިވް ނަތީޖާ އެއް ނަމަ 13 މިނިޓު ތެރޭ ދައްކުވައިދޭނެ އެވެ. އަދި ބަރުދަނުގައި އެންމެ ހަތް ޕައުންޑު ހުންނަ އެ ސިސްޓަމް ފަސޭހަ ކަމާއެކު ޑޮކްޓަރުންގެ އޮފީސްތަކުގައިވެސް ބޭނުން ކުރެވޭނެ އެވެ. އެ ސިސްޓަމުން ވައިރަހަށް ޓެސްޓު ކުރަން ބޭނުން ވާނީ އަނގަ ނުވަތަ ނޭފަތުން ނަގާފައިވާ ސާމްޕަލެކެވެ.\nއެބޮޓްއިން ބުނި ގޮތުގައި އެމެރިކާގެ ފުޑް އެންޑް ޑްރަގް އޮތޯރިޓީން މިހާރު ވަނީ އެ ޓެސްޓު ބައެއް ތަންތަނުގައި ބޭނުން ކުރުމަށް ވަގުތީ ހުއްދައެއް ދީފަ އެވެ. އަދި އެ ކުންފުނިން ވަނީ އަންނަ ހަފްތާ ތެރޭގައި ޓެސްޓު ކިޓުތައް ފޮނުވަން ފަށާނެ ކަމަށާއި އަންނަ މަހުގެ އެކަކާ ހަމަޔަށް ދުވާލަކު 50،000 ކިޓު ސަޕްލައި ކުރެވޭ ވަރު ވާނެ ކަމަށް ބުނެފަ އެވެ.\nއެމެރިކާގެ ބައެއް ޕްރައިވެޓް ކުންފުނިތަކުން ވަނީ ކޮރޯނާވައިރަހަށް ޓެސްޓު ކުރުމަށް މިހާރު އެގައުމުގައި ހަފްތާއެއްހާ ދުވަސް ނަގާ ކަމަށް ބުނެފަ އެވެ.\nމީގެ އިތުރުން އެމެރިކާގައި އެކަށީގެންވާ ވަރަށް މީހުން ވައިރަހަށް ޓެސްޓު ނުކުރާ ކަމަށް ބުނެ، އެގައުމަށް ވަނީ ފާޑު ކިޔުންތައް އަމާޒުވެފަ އެވެ. އެގޮތުން ވައިރަސް ފެތުރުން މިހާރު ކޮންޓްރޯލްކޮށްފައިވާ ދެކުނު ކޮރެއާގައި ކޮންމެ 100،000 މީހުންގެ ތެރެއިން 700 މީހުން ވައިރަހަށް ޓެސްޓުކޮށްފައިވާ އިރު އެމެރިކާގައި ކޮންމެ 100،000 މީހުންގެ ތެރެއިން ޓެސްޓުކޮށްފައި ވަނީ 200 މީހުންނެވެ.\nއެމެރިކާއަކީ މިހާރު ވައިރަސް އެންމެ ބޮޑަށް ފެތުރިފައިވާ ގައުމެވެ. އެގޮތުން އެގައުމުގައި 124،600އަށް ވުރެ ގިނަ މީހުން ވައިރަހަށް ޕޮޒިޓިވްވެފައިވާ އިރު އޭގެ ސަބަބުން 2،191 މީހަކު ވަނީ މަރުވެފަ އެވެ.\nމުޅި ދުނިޔޭގައި މިހާތަނަށް ވައިރަސް ޖެހުނު މީހުންގެ އަދަދު 124,686އަށް އަރާ، އޭގެ ތެރެއިން 31,734 މީހަކު ވަނީ މަރުވެފަ އެވެ. އަދި 145,625 މީހަކު ވަނީ ބަލިން ރަނގަޅުވެފަ އެވެ.\nއެމެރިކާގެ 46 ވަނަ ރައީސްކަމުގެ ހުވާ ބައިޑެން ކުރައްވައިފި


Star Wars: Dhivehin nah libunu nasheebeh!\nސްޓާ ވޯޒް: ދިވެހިންނަށް ލިބުނު ނަސީބެއް!\nމި ފަދަ ފިލްމުތަކުން ޑެސްޓިނޭޝަން ޕްރޮމޯޓްވުން ބޮޑު\nރާއްޖެ އިޝްތިހާރު ކުރަން ހޮލީވުޑްގެ ފިލްމުތައް ނެގުން މުހިންމު\nސްޓާ ވޯޒްއަކީ ރާއްޖޭގައި މިހާތަނަށް ނަގާ އެންމެ މަޝްހޫރު އެެއް ފިލްމް\nސްޓާ ވޯޒްގެ މަންޒަރު ނަގަން ގެނައި ހެލިކޮޕްޓަރު.--ފޮޓޯ: ޑައިނަމިސްޓް\nރާއްޖެއަށް ސިޔާސީ ގޮތުން މި އައި ބޮޑު ހިލުންގަނޑާ ހުރެ، ޓޫރިޒަމް މި އޮތީ ހަގީގަތުގައި ވެސް ބިރުވެރިކަމެއްގެ ތެރޭގަ އެވެ. ދިވެހި ޓޫރިޒަމްގެ އެންމެ ބަހާރު މޫސުމުގައި މި ދިމާވި ކަންތައްގަނޑަކާ ހުރެ މުޅި ޓޫރިޒަމް ސިނާއަތް އޮތީ މާޔޫސްކަމެއްގެ ތެރޭގަ އެވެ. އޮތީ ދެން ވާނޭ ގޮތެއް ނޭނގޭ ބިރުވެރިކަމެއްގެ ތެރޭގަ އެވެ.\nއެކަމަކު އެ ހާލަތު އެކީ ބަދަލުކޮށްލީ މިވީ ހަފްތާއެއްހާ ދުވަހުގެ ތެރޭގަ އެވެ. ދިވެހި ޓޫރިޒަމް މިފަހަރު ހެއްވާލަދިނީ އަންނަ އަހަރު ނިކުންނަ ސްޓާ ވޯޒްގެ ރީބޫޓް ސިލްސިލާގެ ފުރަތަމަ ފިލްމް، ލ އަތޮޅުގައި ނަގަން ފެށުމުންނެވެ. ހޮލިވޫޑްގެ މަޝްހޫރު ތަރިންނާ އެކު އެ ފިލްމްގެ 20 މިނެޓް ރާއްޖޭގައި ނަގާކަމުގެ ހަބަރު މުޅި ދުނިޔެއަށް ފެތުރުމާ އެކު، ޓޫރިޒަމަށް ބޯމަތިވެފައި އޮތް ކަޅު ދުވަސްތައް އެކީ ނެތި، ގޮސްފި އެވެ. އުންމީދު އާކޮށްދީ ސަލާމަތަށް މި އައީ މިފަހަރު ސްޓޯ ވޯޒް އެވެ.\n"ރާއްޖެއާ ބެހޭ ގޮތުން ޕޮޒިޓިވް ނިއުސްއެއް ނާންތާ ދުވަސްވެއްޖެ. އެހެންވެ މިކަމުގެ ސަބަބުން އިރާދުކުރެއްވިއްޔާ ވަރަށް ރަނގަޅު ބަދަލެއް އަންނާނެ،" ޓޫރިޒަމް ދާއިރާ ތަމްސީލްކުރާ ޖަމިއްޔާ މަޓީގެ ސެކްރެޓަރީ ޖެނެރަލް އަހުމަދު ނަޒީރު (ކްރައުން ނަޒީރު) ވިދާޅުވި އެވެ.\nމިހާރު ލ. އަތޮޅުގައި ނަގަން ފަށާފައިވާ "ރޯގު ވަން: އަ ސްޓާ ވޯޒް ސްޓޯރީ" އެ އެވެ. ދުނިޔޭގެ އެތައް މިލިއަން ބައެއް ބަލާ ސްޓާ ވޯޒް ސީރިީޒްގެ މި ފިލްމުގައި ހޮލީވުޑްގެ މަޝްހޫރު ތަރިން ހަރަކާތެރިވެ އެވެ. މިގޮތުން މި ފިލްމުގައި ހަރަކާތެރިވާ މަޝްހޫރު ތަރިންގެ ތެރޭގައި ފޮރެސްޓް ވިޓެކަ އާއި ބަތަލާ ފެލިސިޓީ ޖޯންސް މިހާރު ތިބީ ރާއްޖޭގަ އެވެ. މި ތަރިންގެ އެތައް ފޭނުންނެއް ދުނިޔޭގައި ތިބޭނެކަން ޔަގީނެވެ. އަދި ސްޓާވޯޒް ސީރީޒްގެ ފިލްމްތައް ވަނީ އެތައް މިލިއަން ބައެއްގެ ހިތްތައް ފަތަހަކޮށްފަ އެވެ. އަންނަ އަހަރުގެ ޑިސެމްބަރު މަހު ޕްރިމިއާ ކުރާ މި ފިލްމާ އެކު ރާއްޖޭގެ ރީތިކަމަށް އެތައް މިލިއަން ބައެއްގެ ހިތުގައި ވެސް ހާއްސަ ޖާގައެއް ދެވޭނެ އެވެ.\nބަތަލާ ފެލިސިޓީ ޖޯންސް.--\nރާއްޖެ އިޝްތިހާރު ކުރަން ކުރަންވީ މިކަން؟\nރާއްޖެ އިޝްތިހާރު ކުރުމަށް އާއްމުކޮށް މި ކުރަނީ ހަމަ އެއްކަމެކެވެ. ފުރަތަމަ ޓޫރިޒަމް ފެށުނު ދުވަހެކޭ މި އަދެކޭ ވަކި ތަފާތެއް ނެތެވެ. ބޭރުގެ ފެއާތަކުގައި ބައިވެރިވެލުމާއި ބައެއް މީޑިޔާތަކުގައި އިޝްތިހާރު ކޮށްލީމައި އެކަން ދެން އެ ވަރިހަމަވީ އެވެ. ދެން ކުރާނެ އަނެއް ކަމަކީ ޓްރެވަލް ނޫސްވެރިން ރާއްޖެ ގެނެސް ރިސޯޓެއްގައި ޗުއްޓީ ހޭދަކޮށްލަން ފުރުސަތު ދިނުމެވެ.\nނަމަވެސް ހޮލީވުޑް ނުވަތަ ބޮލީވުޑްގެ ފިލްމުތައް ރާއްޖޭގައި ނެގުމަށް މިކަހަލަ ގިނަ ފުރުސަތުތަކެއް ހޯދާ ނަމަ، ރާއްޖެ އިތުރަސް އިޝްތިހާރު ވާނެ އެވެ. މީގެ މިސާލަކީ ސިންގަޕޫރުގައި މަޝްހޫރު ފިލްމް "ހިޓް މޭން" ނެގުމުން އެ ގައުމުގެ ޓޫރިޒަމަށް އައި ބަދަލެވެ. ސިންގަޕޫރުގައި ނަގާފައިވަނީ ހިޓްމޭންގެ އެންމެ 30 ސިކުންތެވެ. ނަމަވެސް މި މަންޒަރުގެ ސަބަބުން އެ ގައުމުގެ އިކޮނޮމީއަށް ބޮޑު ކުރިއެރުމެއް ލިބުނު ކަމަށް ބުނާ ބަޔަކު އެބަ ތިއްބެވެ. ހާއްސަކޮށް މެރީނާ ބޭ ސޭންޑްސްގެ ގާޑެންސް ބައިދަ ބޭގެ ހިތްފަސޭހަކަން އެތައް ބަޔެއްގެ ހިތަކަށް މި ފިލްމުން ވައްދައިދީ ލޯބި ވަނީ އުފައްދައިދީފަ އެވެ.\nޓޫރިޒަމް ދާއިރާގެ ފަރާތްތަކުން ސިފަކުރާ ގޮތުގައި ސްޓާވޯޒްގެ މަންޒަރުތަކެއް ރާއްޖޭގައި ނެގުމަކީ ޓޫރިޒަމް ހިނިތުންކޮށްލަދިން ކަމެކެވެ. ސްޓާވޯޒް އަކީ ޓޫރިޒަމަށް މިފަހަރު ލިބުނު ނަސީބެކެވެ. އެހެން ނޫން ނަމަ، މިފަހަރު ރާއްޖޭގެ ޓޫރިޒަމް އެތައް ގޮތަކުން އަޑިއަޅާލުމުގެ ބިރުވެރިކަން އޮތީ ބޯމަތިވެފަ އެވެ. އެކަމަކު އެކަން މި ފޫބައްދައިދިނީ ސްޓާ ވޯޒް އެވެ. ޓޫރިޒަމް ދާއިރާ އިން ބުނަނީ ރާއްޖެ އިޝްތިހާރު ކުރަން ކުރަން ވީ މިކަހަލަ ތަފާތު ކަންތައްތައް ކަމަށެވެ.\n"މިއީ ކުރަންވީ ކަމަކީ! ސިންގަޕޫރުގައި އެފްވަން ބާއްވަނީ މަގުތައް ބަންދުކޮށްގެން ވަކި ބޭނުމެއްގައި. މިއީ މިހާތަނަށް ރާއްޖޭގައި ކުރެވޭ އެންމެ މޮޅުކަންތައް. އަޅުގަނޑުމެން ވަރަށް ޑްރީމްކޮށްގެން ތިބި ކަމެއް މިއީ ރާއްޖޭގައި ހޮލީވުޑްގެ ފިލްމެއް ނެގުން. މީގެ ސަބަބުން ބޮޑު ފައިދާއެއް ކުރާނެ،" ލެޓްސްގޯ ގެ މެނޭޖިން ޑިރެކްޓަރު މުހައްމަދު ރިޔާޒު (ލެޓްސްގޯ ރިޔާޒު) ވިދާޅުވި އެވެ.\nއޭނާ ވިދާޅުވީ ކޮންމެވެސް އިނގިރޭސި ފިލްމެއްގައި ޓެކްސީއެއްގެ ތެރެއިން ރާއްޖޭގެ ފޮޓޯއެއް ދައްކައި، މަންޒަރެއް ފެނުމުންވެސް ރާއްޖެއަށް ގިނަ ބަޔަކު ޒިޔާރަތް ކުރި ކަމަށެވެ. އެހެންކަމުން މިއީ ކޮންމެހެންވެސް ކުރަން ޖެހޭ ކަމެއް ކަމަށް އޭނާ ވިދާޅުވި އެވެ.\n"ފިލްމެއްގައި ދައްކަނީ ޓެކްސީއަކަށް އަރަނީ އަންހެނެއް އޭނަ އަރާފައި ބުނަނީ ތިމަންނަ ވަރަށް ސްޓްރެސްއޭ. ބުނީމަ ޑްރައިވަރު ބުނަނީ ސްޓްރެސް ފިލުވާލަ ދީފާނަމޭ، ކިޔާފައި ދައްކަނީ ރާއްޖޭގެ ފޮޓޯއެއް. އެފަަހަރު އެ ފޮޓޯގެ ސަބަބުން ވެސް ރާއްޖެ މަޝްހޫރުވި. އޭގެ ބަދަލުގައި ރާއްޖޭގެ ބިއުޓީ މިހާ ބޮޑަށް ދައްކައިފިނަމަ މީގެ ފައިދާ އަދި މާ ބޮޑުވާނެ،" ރިޔާޒު ވިދާޅުވި އެވެ.\nބޭންގް ބޭންގްގައި ރިތިކް ރޯޝަން ފްލައިބޯޑު ކުރަނީ...\nމިފަދަ އެހެން މަންޒަރެކެވެ: ހިންދީ ފިލްމް "ބޭންގް ބޭންގް" ގައި ރިތިކް ރޯޝަން ފްލައިބޯޑު ކުރާ މަންޒަރު ދައްކަ އެވެ. މި މަންޒަރު ނަގާފައިވަނީ ރާއްޖޭގައެއް ނޫނެވެ. ނަމަވެސް މި މަންޒަރުގައި ފެންނަނީ ރާއްޖެފަދަ ރީތި މޫދެކެވެ. މި މަންޒަރާއެކު ރާއްޖެ އައި ބައެއް ޓޫރިސްޓުން ފްލައި ބޯޑުގައި މައްޗަށް އުދުހިލަން ބޭނުންވެގެން އުޅުނު ކަމަށް ރިޔާޒް ވިދާޅުވި އެވެ.\n"އަސްލު ހޯދަން ހޯދަން ބޭނުންވާ މާކެޓު އަދި ކިރިޔާ މި ހޯދެނީ. އެމެރިކާ މާކެޓު އަކީ މުހިންމު މާކެޓެއް. އެހެންވެ މީގެ ސަބަބުން ޓޫރިޒަމަށް ކުރާ ފައިދާ ބޮޑުވާނެ،. މިއީ އެމެރިކާ ބައްރަށް ރާއްޖެ ވަރަށް ބޮޑަށް މަޝްހޫރުކޮށްދޭނެ ކަމެއް" ރިޔާޒު ވިދާޅުވި އެވެ.\nމުޅި ލ އަށް ވެސް ފައިދާ\nމިފަދަ ބޮޑު ފިލްމެއް ރާއްޖޭގައި ނެގުމުން ޓޫރިޒަމަށް ލިބޭ ކުރިއެރުން ހަމައެކަނި ފޯރާނީ " ބޮޑު ފަސް ވިޔަފާރިވެރިން" ނަކަށް ނޫނެވެ. ހަމަ ގައިިމު ވެސް މީގެ އަސްލު ފައިދާ މިފަހަރު އޮތީ ކުދި އަދި މެދު ފަންތީގެ ވިޔަފާރި ތަކަށެވެ. ސީދާ ލ ގައި ހުރި ގެސްޓް ހައުސްތަކަށެވެ.\nމިހާތަނަށް ތިލަވެފައި ހުރި މައުލޫމާތުތަކަށް ބަލާއިރު އެ ފިލްމްގެ ކްރޫއިންގެ ގޮތުގައި 200 މީހުން ރާއްޖެއަށް އައިސް ލ އަތޮޅުގައި އެބަ ތިއްބެވެ. އެ އެންމެން ތިބުމަށް އެ އަތޮޅުގައި ހުރި ހުރިހާ ގެސްޓް ހައުސްތަކަށް ގާތްގަނޑަކަށް އޮތީ ކުއްޔަށް ނަގައިފަ އެވެ. އެހެން ވީމާ މިފަހަރު އެ ގެސްޓް ހައުސްތަކުގެ އާމްދަނީ އެތައް ލައްކަ ރުފިޔާއަކަށް އަރާނެ އެވެ. ގެސްޓް ހައުސްތަކަށް ވެސް މި ވަނީ ހިނިތުންވުމެއް އައިސްފަ އެވެ. މިއީ ހަމައެކަނި ރާއްޖޭގެ ރިސޯޓްތަކަށް އަންނަ ޓޫރިސްޓުން އިތުރު ކުރާނެ ކަމެއް ނޫނެވެ. މިއީ ގެސްޓް ހައުސްތައް މުޅި ދުނިޔެއަށް އިޝްތިހާރު ކުރަން ވެސް ލިބުނު ރަނގަޅު ބޫސްޓެކެވެ.\nމި ނިމުނީ އެއް ނޫނެވެ. ފިލްމްގެ ސެޓްތައް ހެދުމަށާއި ކްރޫއަށް އަތްގައި ކޮށްދިނުމަށް ލ އަތޮޅުން އެތައް ބަޔަލު ވަނީ ދުވަހު މުސާރައަށް ނަގައިފަ އެވެ. ކޮންމެ މީހަކަށް 500ރ. ގެ މަގުންނެވެ. އެހެން ކަމުން މިއީ އެ ރަށުގެ އާންމު އާއިލާތަކަށް ވެސް ހިނިތުން ވެސް ގެނުވައި ދޭނެ ކަމެކެވެ. ދުވާލަކަށް 5،00ރ. އަކީ އެންމެ ޕްރޮފެޝަނަލް ވަޒީފާތަކުގައި އުޅޭ މީހުންނަށް ވެސް ރާއްޖޭގައި މަދުން ނޫނީ ނުލިބޭނެ ވަރުގެ ބޮޑު އުޖޫރައެކެވެ. އެ މީހުން ދަތުރު ކުރުމަށް 20 އަކަށް ލޯންޗް ނަގާފައި އޮތް އިރު އެއީ ވެސް ހަމަ ރާއްޖެއަށް ވަންނަ ފައިސާ އެވެ. އެ ފިލްމްގެ މަސައްކަތުގައި މަހެއްހާ ދުވަސް ހޭދަ ކުރާ އިރު މިއީ ހަމަ ސީދާ ރައްޔިތު މީހާގެ ޖީބަށް ވަންނަ އެތައް މިލިއަން ރުފިޔާ އެކެވެ.\n"މިއީ އަސްލު މި އަތޮޅަށް ލިބުނު ވަރަށް ބޮޑު ނަސީބެއް. މީގެ ސަބަބުން އެތައް ބަޔަކަށް އެ ބަ ފައިދާވޭ. ލޯންޗް ދުއްވާ މީހުން. ގެސްޓް ހައުސް ހިންގާ މީހުން. ރެސްޓޯރަންޓް ހިންގާ މީހުން. މިހެން ގޮސް ކިޔާނެ ކަމެއްނެތް އެތައް ބަޔަކަށް މީގެ ފައިދާ މި ވަނީ ކޮށްފައި. މި އަތޮޅުގެ ރައްޔިތުންނަށް ލިބޭ ތާރީހީ ފަހުރެއް މިއީ،" އަތޮޅު ކައުންސިލްގެ މެންބަރަކު ވިދާޅުވި އެވެ.\nމި ފިލްމާ އެކު ލ. އަތޮޅު މި ވަންނަނީ ތާރީހުގެ ތެރެއަށެވެ. ކުށްކުރުމުން ފޯވެފައިވާ ވެއްޓަކަށް ސްޓާ ވޯޒް މިގެނެސްދެނީ އުންމީދު ހުޅު ކޮޅެކެވެ. ސްޓާ ވޯޒް މިވީ ހުރިހާ ދިވެހިންގެ ނަސީބަކަށެވެ. ދިވެހިންގެ ޓޫރިޒަމްގެ ސަލާމަތަށް މިފަހަރު މި އައި ފަހުލަވާނުންނަކީ، ސްޓާ ވޯޒް އެވެ.\nރަށު ޓޫރިޒަމްގައި ދަރަނި: ފަގީރުކަމާ ދިމާލަށް!\nއެތެރޭގެ އިގްތިސޯދަށް ފަޅި ސިކުންތެއް!\nވީއައިއޭ ނުނިންމާ އިތުރު ޓެކުހެއް، ސުމެއްނު!


ލައިފްސްޓައިލް ޓްރެންޑް - TrendingRED\nހަށިގަނޑުގައި ކޮލެސްޓްރޯލް ގިނަވުން ބިނާވަނީ މިކަންތައްތަކުގެ މައްޗަށް\nކޮލެސްޓްރޯލްއަކީ ހަށިގަނޑުގެ ލޭގެ ފެނުގެ ބައިގައި އުފެދޭ ސަރުބީ މާއްދާއެކެވެ. ކޮލެސްޓްރޯލައަކީ އިންސާނުންގެ ހަށިގަނޑުގެ ސެލްތަކުގެ ބޭރުފަށަލައިގައި ހުންނަ އެއްޗަކަށް ވީހިނދު އިންސާނުންގެ ހަށިގަނޑަށ...\nޕީނަޓް ބަޓަރަކީ ހަށިގަނޑަށް ފައިދާހުރި އަނގަޔަށް މީރު ކާނާއެކެވެ. ޕާނުގައި ޖަހާލައިގެން ކާންވެސް އެހާމެ ކަމުދެއެވެ. ނަމަވެސް އައިސްކުރީމާއި ކޭކާއި ތަފާތު ޕޭސްޓްރީސްގައި ޕީނަޓް ބަޓަރު ހާކާފައި ވިއްކ...\nއޮކްސިޖަނަކީ އިންސާނުންގެ ސިއްހަތާއި ދިރުމަށް ވަރަށް މުހިންމު އެއްޗެކެވެ. ގަހަކީ ޖައްވުގައި ހުންނަ ކާބަންޑައިއޮކްސައިޑްތައް އޮކްސިޖަންއަށް ބަދަލުކުރާ ވަރަށް މުހިންމު އެއްޗެކެވެ. އާންމުކޮށް ހުންނަ ގ...\nތަރުކާރީއަކީ ހަށިގަނޑަށް ބޭނުންވާ ވިޓަމިނާއި މިނަރަލްސްތަށް ލިއްބައިދިނުމުގައި މުހިންމު ދައުރެއް އަދާކުރާ ކާނާގެ ބާވަތެކެވެ. ބައެއް މީހުން ރޯތަރުކާރީ ކެއުމަށް ލަފާދޭއިރު އަނެއް ބައިމީހުން ލަފާދެނީ ...\nބޭނުންވާތަކެތި: 1 ޖޯޑު ކުރުބާ ފެން އެއްކުރުބާގެ ހެވަށް 1/4 ލުބޯ ހުތް 1 ސަމުސާ މާމުއި ތުނިކޮށްކޮށާފައިވާ މޭވާ ތައްޔާރުކުރާނެ ގޮތް: ހެވާތަށް ކަހާލުމަށްފަހު ކުރުނބާ ފެނާއި އެއްކޮށްލައްވާށެވެ...\nހޯމޯން ބެލެންސް ކުރާނީ ކިހިނެއް؟\nއަންހެނުންނަށް އާންމުކޮށް ދިމާވާ އެއްކަމަކީ ހޯމޯން މައްސަލަޖެހުމެވެ. އާންމުކޮށް ހޯމޯން މައްސަލަޖެހޭ އެއްކަމަކީ ޕޮލިސިސްޓިކް އޯވޭރިއަން ސިންޑްރޮމް(ޕީކޮސް) ޖެހުމެވެ. މި ސިންޑްރޮމްގެ ސަބަބުން އަންހެނު...\nބުރަކޮށް އުޅޭއިރު ފާހާނައިގެ ތަށިމުށިތައް ސާފުކުރަން މޮޅެތި އެއްޗެހި ގަނެގެން އެތައް އިރެއްވަންދެން އުގުޅުމަކީ ބުރަ ވަގުތުދާ މަސައްކަތެކެވެ. ފާހާނާ އެންމެ އަވަހަށް ސާފުކުރެވޭ އަގުހެޔޮ ގޮތެއް ބޭނުން...\nއިސްތަށި ވެރުމަކީ ގުދުރަތީ ކަމެކެވެ. އާންމުކޮށް ކޮންމެ މީހެއްގެ ބޮލުންވެސް ދުވާލަކު 60 ހާއި 100 އާއި ދެމެދުގެ އިސްތަށި ވެރޭނެއެވެ. ނަމަވެސް އާދަޔާއި ޚިލާފަށް އިސްތަށިވެރޭނަމަ މިކަމަަށް ހައްލު ހޯދަނ...\nބޭކެޑް ޕޮޓޭޓޯ ޕިއްޒާ ރެސިޕީ\nބޭނުންވާ ތަކެތި: ބޮޑު5އަލުވި ކުކިން އޮއިލް ޕިއްޒާ ސޯސް މޮޒަރެއްލާ ޗީޒް ޕިއްޒާ މަސްގަނޑަށް 1 ބެލް ޕެޕާ 1 ޓޮމާޓޯ 1 ކެޕްސިކަމް 1 ޖޯޑު ބޯންލެސް ޗިކަން ނުވަތަ މަސްދަޅެއް 1 ފިޔާ2ހިކަނދިފަތ...\nއޯބަތަކީ އިންޑިއާ ހިސާބުގައި ކެއްކުމުގައި އާންމުކޮށް ބޭނުންކުރާ އެންޓިއޮކްސިޑެންޓްސްއާއި ފައިޓޮ އިސްޓްރޮޖެނުން މުއްސަނދިވެފައިވާ އެއްޗެކެވެ. ނަމަވެސް އޯބަތުގެ ބޭނުން ކެއްކުމާއި ހިސާބުން ނުނިމެއެވެ....


Lloris ge aniyaa aaeku mi aharu dhen nukulhveyne\nލޮރިސްގެ އަނިޔާއާއެކު މި އަހަރު ދެން ނުކުޅެވޭނެ\nހޫގޯ ލޮރިސް: މިއަހަރު ދެން ނުކުޅެވޭނެ\nޓޮޓެންހަމްގެ ގޯލްކީޕަރު ހޫގޯ ލޮރިސްގެ އުޅަނބޮއްޓަށް ލިބުނު އަނިޔާ އާ ގުޅިގެން މި އަހަރުގެ ބާކީ ބައިގައި އޭނާ ނުކުޅެވޭނެ ކަމަށް ކުލަބުން ބުނެފި އެވެ.\nލޮރިސްއަށް އަނީޔާވީ، މިދިޔަ އާދީއްތަ ދުވަހު ބްރައިޓޮން އާ ދެކޮޅަށް ކުޅުނު މެޗުގަ އެވެ. މެޗުގެ ވަރަށް ކުރީ ކޮޅު އޭނާ އަނިޔާ ވެގެން ދަނޑުން ބޭލިރު އެ މެޗު ބްރައިޓޮން ކާމިޔާބު ކުރީ 3-0 ންނެވެ. އޭނާގެ ބަދަލުގައި މެޗުގެ އަށް ވަނަ މިނެޓުން ފެށިގެން ގޯލް ބެލެހެއްޓީ ބަދަލު ކީޕަރު އާޖެންޓީނާގެ ޕައުލޯ ގަޒަނިގާ އެވެ.\nޓޮޓެންހަމް އިން ނެރުނު ބަޔާނުގައި ބުނެފައި ވަނީ، ކުލަބުގެ ކެޕްޓަނަށް ލިބުނު އަނިޔާ އާ ގުޅިގެން ސާޖަރީއެއް ހަދަން ނުޖެހޭނެ ކަމަށެވެ. ފްރާންސްގެ ކެޕްޓަން މަގާމު ވެސް އަދާ ކުރަމުން އަންނަ އެ ޓީމުގެ ގޯލް ކީޕަރަށް ނުކުޅެވުމަކީ ފްރާންސްގެ ކޯޗް ޑިޑިއޭ ޑެޝޯމްޕަށް ކުރިމަތި ވާނެ ބޮލުގެ ރިހުމެކެވެ.\nލޮރިސްގެ އަނިޔާ އާ ގުޅިގެން އެންމެ ފުރަތަމަ ތަފަސީލު ދިނީ ޑެޝޯމްޕް އެވެ. އޭނާ ބުނީ، ލޮރިސް އާ ވާހަކަ ދެއްކި ކަމަށާއި އޭނާއަށް މި އަހަރުގެ ބާކީބައިގައި ނުކުޅެވޭނެ ކަމަށެވެ.\nފްރާންސްގެ ބަދަލު ކީޕަރަކީ، ޕީއެސްޖީގެ ލޯން އެއްބަސްވުމެއްގެ ދަށުން މި ސީޒަންގައި ރެއާލް މެޑްރިޑަށް ބަދަލުވި އަލެފެންސޭ އަރެއޯލާ އެވެ. އޭނާއަށް އެ ޓީމުގައި ދެނީ ދެ ވަނަ ކީޕަރެއްގެ ރޯލެވެ. އެހެންވެ ކުޅެން ޖެހޭ މެޗުތައް އޭނާ އަށް މަދުވުމަކީ ފްރާންސްގެ ޓީމަށް ކުރިމަތި ވާނެ މައްސަލައެއް ކަމަށް ޑެޝޯމްޕް އޭރު ބުންޏެވެ.\nއެހެން ނަމަވެސް ރެއާލްގައި އޭނާ ވަނީ ތިން މެޗު ކުޅެފަ އެވެ. އެ ޓީމުގެ އެއް ވަނަ ކީޕަރު ތިބޯޓް ކޯޓްއާ ފޯމު ކަޓާފައި ވުމުން ކުރިއަށް ހުރި މެޗުތަކުގައި އަރެއޯލާއަށް ގިނަ ފުރުސަތު ދޭނެ ކަމަށް ބެލެވެ އެވެ.\nވައިރަސް ޖެހިގެން މާސޭގެ ކުރީގެ ރައީސް މަރުވެއްޖެ


Dheebaajaa hukum review kuraa mahsala balaigannan ninmaifi\nމައްސަލަ ބޮޑުވެފައިވާ ދީބާޖާ ހުކުމް ރިވިއު ކުރަން ބަންޑާރަ ނައިބު އޮފީހުގެ ފަރާތުން ސުޕްރީމް ކޯޓަށް ހުށަހެޅި މައްސަލަ ބަލައިގަތުމަށް އެ ކޯޓުން ނިންމައިފި އެވެ. ނަމަވެސް އަދި ޝަރީއަތް ތާވަލުކޮށްފައެއް ނުވެ އެވެ.\nއެ ބަދަލު ބޮޑުވެ އެކަމާ ގިނަ ބަޔަކު ކަންބޮޑުވުން ފާޅުކުރި އެވެ. އެ މައްސަލާގައި މެދު މިނުގެ ހައްލެއް ހޯދުމަށް ސެޓްލްމެންޓް ކޮމިޓީއެއް ހަދައި ދީބާޖާއާއެކު ސަރުކާރުން މަޝްވަރާއަށް ވެސް ދިޔަ އެވެ. އެ މަޝްވަރާތަކަށްފަހު ރައީސް އިބްރާހިމް މުހައްމަދު ސޯލިހު ނިންމެވީ ބަދަލުގެ ގޮތުގައި 174 މިލިއަން ރުފިޔާ ދިނުމަށެވެ. އެއަށް ދީބާޖާ ވެސް އެއްބަސްވި އެވެ.\nސުޕްރީމް ކޯޓް އެޓާނީ ޖެނެރަލް ހައިކޯޓް + އިބްރާހިމް ރިއްފަތު


"karunaaai nulaa kekkun" ameenaage dhulun!\nއަމީނާ މުހައްމަދު އަމީން އަވަސް އޮންލައިނަށް އިންޓަވިއު ދެއްވަނީ -- އަވަސް ވީޑިއޯ: އަހުމަދު ޝުރާއު | އަވަސް\nރައީސް މުހައްމަދު އަމީން ލިޔުއްވާފައިވާ ރެސިޕީ ގައިޑް، "ކަރުނައާ ނުލައި ކެއްކުން" އޭގެ އެކެއް އަދި ދޭއްގައި ހުރި ރެސިޕީ ރެސިޕީތައް މިހާރުވެސް މީހުން ހަމަ އެގޮތަށް ތައްޔާރު ކުރެ އެވެ. ފާހަގަކޮށްލެވޭ އެއް ކަމަކީ 1950 ގައި ރައީސް އަމީން ލިޔުއްވެވި މި ދެ ރެސިޕީ ގައިޑްގައި ހިމަނުއްވާފައިވާ ރެސިޕީތައް އަދިވެސް ދިވެހިންގެ ތެރޭގައި ވަރަށް ބާރަށް ހިނގާ ކަމެވެ. އެ ރެސިޕީތަކުގެ މަގުބޫލު ކަމާއި ހިނގުމަށް އެއްވެސް ފަނޑު ކަމެއް އަދިވެސް އައިސްފައި ނުވާ ކަމެވެ.\nރައީސް މުހައްމަދު އަމީންގެ ދަރިކަނބަލުން އަމީނާ މުހައްމަދު އަމީން -- އަހުމަދު ޝުރާއު | އަވަސް\nމިދާ ހަތްދިހަ ވަރަކަށް އަހަރުތެރޭ ދިވެހިންގެ ކެއުންބުއިމަށާއި ސުފުރާގެ ވައްޓަފާޅިއަށް ބޮޑެތި، ބޮޑެތި ބަދަލުތަކެއް އައިސްފައިވާ އިރު ވެސް ފާހަގަ ކޮށްލެވުނީ އަދިވެސް ދިވެހި ރަހަތަކަށް ހަގީގީ ދިވެހި ރެސިޕީތަކަށް އޮތް ލޯއްބެވެ.\nރައީސް އަމީންގެ "ކަރުނައާ ނުލައި ކެއްކުން" މިއީ ވަރަށް ހާއްސަ ވެސް ފޮތެކެވެ. މިއީ ރާއްޖޭގައި ވެރިކަން ކުރައްވާފައިވާ ރައީސުންގެ ތެރެއިން ބޭފުޅަކު ލިޔުއްވެވި ހަމައެކަނި ރެސިޕީ ގައިޑެވެ. "ކަރުނައާ ނުލައި ކެއްކުން" މި ނަމުގައި ރައީސް މި ފޮތް ލިޔުއްވާފައި ވަނީ 1950 ގަ އެވެ. ފަހަރެއްގައި މިއީ ދުނިޔޭގައި ގައުމެއްގެ ރައީސަކު ލިޔުއްވާފައިވާ ހަމައެކެނި މިފަދަ ރެސިޕީ ފޮތަށް ވެސް ވެދާނެ އެވެ.\nރައީސް އަމީން، މި ގައިޑް ހާއްސަ ކުރައްވާފައި ވަނީ އެމަނިކުފާނުގެ ތިމާގެ ކޮއްކޯފުޅެއް ކަމަށްވާ އައްނަބީލާ ފާތިމަތު އިބްރާހިމް ދީދީ އަށެވެ. އެމަނިކުފާނުގެ ރެސިޕީގައިޑްގެ ދެ ފޮތުގައި ވެސް ތަފާތު ވައްތަރުގެ ކާނާ އާއި ހެދިކާ ފަދަ ބާއްވަތްތައް ހިމަނުއްވާފައި ވެވެ.\nއަމީނާ އަވަސް އަށް އިންޓަވިއުއެއް ދެެއްވަނީ -- އަހުމަދު ޝުރާއު | އަވަސް\nފޮތް ލިޔުއްވެވެި އިރު އެއްވެސް އެއްޗެއް ރައީސް އަމިއްލަފުޅަށް ނުއެއް ކައްކަވާ، ހައްދަވާ ގޮތަކީ އޭރު [އަތިރީގޭ] އާގެއަށް ވަޑައިގަންނަވާ މައިޒާންދޮށުގޭ ބޭފުޅުންގެ މަންމަ މަރިޔަމްފުޅާއި ހިކިފިނިފެންމާގެ ތުއްތު ކަމަނަ. ބައްޕަ އެ ބޭފުޅުން ގާތުގައި ވިދާޅުވާނީ އެ ރެސިޕީތައް ޓެސްޓް ކުރަން، އެ ބޭފުޅުން ބައްޕަ ވިދާޅުވީމާ ވިދާޅުވާ އެއްޗެއް ކައްކާނީ، ބައްްޕަ، ސީދާ ރައީސް ކައްކަވާ ވަރަށް ނުހައްދަވާނެ\nއެ މަނިކުފާނު މި ފޮތް ލިޔުއްވެވި ހަމަ ފޮތެއް ލިޔުއްވަންވެގެނެއް ނޫނެވެ. ރައީސްގެ ބޭނުންފުޅަކަށް ވެވަޑައިގަތީ މަދަރަސަތުލް ސަނިއްޔާގެ އަންހެން ދަރިވަރުންނަށް ކެއްކުމުގެ ޓެކްސްޓް ފޮތެއްގެ ގޮތުގައި މި ފޮތް ބޭނުން ކުރުމެވެ.\nކެއްކުމުގެ މާއްދާއަކީ އޭރު އެ ސްކޫލްގެ ދަރިވަރުންނަށް މަޖުބޫރު މާއްދާ އެކެވެ. މި ދެ ފޮތުގައި ރައީސް ލިޔުއްވާފައިވާ ކެއްކުމުގެ ފިލާވަޅުތައް ބަލައިގެން ދަރިވަރުން އޭރު ސްކޫލްގައި ޓެސްޓް ދެ އެވެ. އެ ޓެސްޓް ހަދަން ވެސް ޖެހެނީ ސްކޫލްގައި ކައްކައިގެންނެވެ. ދަރިވަރުން ޓެސްޓް ހަދަނީ ސުކޫލް ގޯތިތެރޭގައި ހަދާ ހާއްސަ ބަދިގެ ފައްޗެއްގައި ހިމެނޭ ބަދިގެ ތަކުން ބަދިގެއެއްގައި ކައްކައިގެނެވެ.\nކެއްކުމުގެ މާއްދާއިން ފާސްވާކަން ކަށަވަރު ވާނީ އިންސާފު ކުރައްވާ ފަނޑިޔާރުން ދަރިވަރުން ކެއްކި އެއްޗެހި ރަހަ ބެއްލެވުމަށްފަހު އެ ބޭފުޅުންނަން އެ ރަހައެއް ކަމުހިނގައްޖެ ނަމަ އެވެ.\nއަމީނާ އަވަސްގެ އީމާން އަށް އިންޓަވިއު ދެއްވަނީ\nމި ގައިޑްގައި އެންމެ ފާހަގަ ކުރެވެނީ މިންތައް ބޭނުން ކުރައްވާފައު ހުރި ގޮތެވެ. މިންތައް ކިއުމުގައި މިހާރު ބޭނުންކުރާ އިނގިރޭސި ބަސްތަކުގެ ބަދަލުގައި ބޭނުންކޮށްފައި ވަނީ ދިވެހި އަމިއްލަ ބަސްތަކެވެ. މީގެ އިތުރުން ރެސިޕީތައް ގެނެސްދިނުމުގައި ބޭނުންކޮށްފައިވާ އިބާރާތް ކުރުމުގެ ބަސްތަކަކީ މިހާރު އަޅާ ބަލާއިރު ހާސްބައި ތަފާތު ފުރިހަމަ އިބާރާތްތަކެވެ. ރެސިޕީތައް ގެނެސްދީފައި ވަނީ މީހަކަށް ލޯބިން ބުނެދޭފަދައިން ވަރަށް ގާތް ގޮތަކަށެވެ. ފަސޭހައިން ބުނާ އެއްޗެއް ދޭހަވާނެހާ ވެސް ލުއި ގޮތަކަށެވެ.\nމިފޮތުގައި ރައީސް އަމީން ވިދާޅުވެ އެވެ: "މީރުކޮށް ކެއްކުމުގެ ސިއްރަކީ ފޮތް އެދުރުވުމެއް ނޫނެވެ! ވިސްނުމާއި ދުލުގެ ބޭނުން ހިފުމެވެ"\n"ޖިންސުއްލަތީފުންގެ ރޫހު" ނޫހުގެ އެޑިޓަރު އަދި ރައީސް އަމީން ހަމައެކަނި ދަރިކަނބަލުން އަމީނާ މުހައްމަދު އަމީނަކީ އަންހެން ބޭފުކަށްވެފައި އެކަމަނާގެ ކިބައިން މި ފޮތުގެ ހަނދާންތައް އާވޭތޯ އަވަސްގެ ނޫސްވެރިއަކު އެކަމަނާ އާ ސުވާލު ކުރި އެވެ.\nފޮތާ ބެހޭ ގޮތުން އަމީނާ ހަނދާނުގައި މާ ގިނަ ވާހަކަތެކެއް ނެތެވެ. ވާހަކަ ފަށައިގަނެގެން ވިދާޅުވި އެވެ: "ބައްޕަ، ރައީސް މުހައްމަދު އަމީން ގިނަ ފޮތް ލިޔުއްވާފައި ވަނީ އަޅުގަނޑު ސިލޯންގައި ކިޔަވާން ހުރި އިރު، މި ދެ ފޮތް ލިޔުއްވީ. އަޅުގަނޑުގެ މާމަ، ބައްޕަގެ މަންމަ މާމަ އަކީވެސް ކެއްކުމުގައި ވަރަށް އުޅުއްވި ބޭފުޅެއް.... މާރަންދޫގެ އައިސާއިދީ އަކީވެސް ކެއްކުމުގައި އުޅުއްވި ބޭފުޅެއް، މި ފޮތް ލިޔުއްވުމަށް ބައްޕައަށް އެންމެ އެހީތެރިކަމެއް ދެއްވާ ބައްޕައަށް އެހީވެ ވެވަޑައިގަތީ މި ދެ ބޭފުޅުން ކަމަށް ވަނީ،"\nއަމީނާ ވިދާޅުވި ގޮތުގައި އެކަމަނާގެ ބައްޕާފުޅު ރެސިޕީ ގައިޑެއް ލިޔުއްވެވީ ވެސް އަދި ލިޔުއްވެވި އިރުވެސް އެ ރެސީޕީތައް އަމިއްލަފުޅަށް ހައްދަވައި އުޅުއްވާފައެއް ނުވެ އެވެ.\n"ފޮތް ލިޔުއްވެވެި އިރު އެއިން އެއްވެސް އެއްޗެއް އަމިއްލަފުޅަށް ނުއެއް ކައްކަވާ، ހައްދަވާ ގޮތަކީ އޭރު [އަތިރީގޭ] އާގެއަށް ވަޑައިގަންނަވާ މައިޒާންދޮށުގޭ ބޭފުޅުންގެ މަންމަ މަރިޔަމްފުޅާއި ހިކިފިނިފެންމާގެ ތުއްތު ކަމަނަ. ބައްޕަ އެ ބޭފުޅުން ގާތުގައި ވިދާޅުވާނީ އެ ރެސިޕީތައް ޓެސްޓް ކުރަން، އެ ބެފޭޅުން ބައްޕަ ވިދާޅުވީމާ ވިދާޅުވާ އެއްޗެއް ކައްކާނީ، ބައްްޕަ، ސީދާ ރައީސް ކައްކަވާ ވަރަށް ނުހައްދަވާނެ،"\nއަމީނާ ވިދާޅުވި ގޮތުގައި ރައީސަކީ ގޭތެރޭގައި ވެސް ބަދިގެ ތެރެވެސް ބައްލަވާ ބޭފުޅެކެވެ. އެކަމަކު މާ ބޮޑު ކެއުންތަކެއް ނޯންނަ ވަރަށް ލުއި ބޭފުޅެކެވެ.\nއަމީނާ ވިދާޅުވި ގޮތުގައި ބައްޕާފުޅުގެ އެޒަމާނުގައި އެންމެ މީރު ކޮށް އެ ޒަމާނުގައި އެންމެ ކަމުދާ އެއްޗެއް ކަމަށް ފާހަގަވެފައި އޮތީ ބަނބުކޭލު ހިއްޗެވެ.\n"އެއީ ވަރަށް ކަމުދާ އެއްޗެއް ... ކަނޑުކުކުޅު އެއީ އެޒަމާނުގެ އެންމެ މީރުކޮށް ގަޔާވެގެން އުޅުއްވި ދެ ކެއުން" އަމީނާ ވިދާޅުވިއެވެ. -- ރައީސް ވަނީ އެ މަނިކުފާނުގެ ރެސިޕީ ގައިޑްގައި މި ދެ ޑިޝް ތައްޔާރު ކުރާނެ ގޮތް ލިޔުއްވާފަ އެވެ.\nރައީސް މުހައްމަދު އަމީން ރައީސް އަމީންގެ ރެސިޕީ ތާރީހު


Kim Kardashian Ishthihaareh Kulhedhenee2Million Dollar Ah! - Vaguthu\nކިމް ކާޑޭޝިއަން އިޝްތިހާރެއް ކުޅެދެނީ ދެ މިލިއަން ޑޮލަރަށް!\nއެމެރިކާގެ ރިއަލިޓީ ޓީވީ ތަރި، އަދި މޮޑެލް، ކިމް ކާޑޭޝިއަން ދާދި ފަހުން ކުޅުނު 'އޫބާ އީޓްސް' ގެ އިޝްތިހާރު އޭނާ ކުޅުމަށް ނެގި ފީ އާއްމުވެއްޖެއެވެ. ކިމް މިހާރު އިޝްތިހާރެއްވެސް ކުޅެދެނީ މިލިއަނުން ޑޮލަރު ނަގައިފައެވެ.\nއޫބާ އީޓްސް އަކީ މަޝްހޫރު ޓެކްސީ ޙިދުމަތް، އޫބާ އިން އެމީހުންގެ ޙިދުމަތްތައް އިތުރަށް ފުޅާ ކުރުމުގެ ގޮތުން ލޯންޗުކޮށްފައިވާ ޙިދުމަތެކެވެ. މިދިޔަ މަހު ނެރުނު އިޝްތިހާރަކީ ކިމް ކާޑޭޝިއަން އޫބާ އޫބާ އީޓްސްގެ އިޝްތިހާރަކުން ފެނުނު ފުރަތަމަ ފަހަރެވެ. ކިމް އާ އެއްކޮށް އެ އިޝްތިހާރުގައި ދެން ފެނިގެން ދިޔައީ އޮސްޓްރޭލިއާގެ ކޮމޭޑިއަން އެއް ކަމަށްވާ ޝެރޯން ސްޓްރެޒިލްސްކީ އެވެ.\nއެ އިޝްތިހާރުގައި ކިމް ލައިގެން ހުންނަނީ ނެޓްބޯޅަ ބިބެކެވެ. ދެމީހުން ސޯފާއެއްގައި ތިބެގެން ރޭގަނޑުގެ ކެއުމަށް އޯޑަރު ކޮށްލަން ބޭނުންވަނީ ކޯއްޗެއް ކަމާ މެދު ވާހަކަ ދެއްކުމަށްފަހު އެމީހުން އޫބާ އީޓްސް އިން ބޭނުންވާ ކެއުމަށް އޯޑަރު ކޮށްލައެވެ. އިރުކޮޅެއް ފަހުން، އެމީހުން އޯޑަރު ކުރި އޫބާ އީޓްސް ޕެކޭޖް އެމީހުން އުޅޭ ގެއަށް ޑެލިވަރީ ކޮށްދީފައިވާ ތަން އިޝްތިހާރުން ދައްކައެވެ.\nދެ މީހުން އޯޑަރު ކުރި ކެއުން ވަރަށް އަވަހަށް ލިބުމުން، ސްޓްރެޒިލްސްކީ "ނައިސް" (ސަޅި) އޭ ބުންޏެވެ. ކިމް ވެސް ފަހަތުން ހަމަ އެގޮތަށް ބުންޏެވެ. ނަމަވެސް، އެއީ އޮސްޓްރޭލިއާގެ ތަރި، ސްޓްރެޒިލްސްކީ އެ ބަސް ބޭނުންކުރި ގޮތަކަށް ނޫނެވެ. އެމެރިކާ މީހުން ވާހަކަ ދައްކާ ވައްޓަފާޅިއަށެވެ. ދެމީހުން އިރުކޮޅަކަށް އެކަމާ ބެހޭގޮތުން މަޖާޒީ ގޮތެއްގައި ބަހުސް ކުރާ ތަން އެ ވީޑިއޯ އިން ދައްކައެވެ.\nބަލާ ބެލުމަށް މާ ތަފާތު އިޝްތިހާރެއް ގޮތަކަށް ފާހަގަ ނުވި ނަމަވެސް، އިޝްތިހާރު އޫބާ އީޓްސް އިން އަމާޒުކޮށްފައިވާ އޮސްޓްރޭލިއާ މާކެޓުގައި އެ އިޝްތިހާރު ގިނަ ބަޔަކަށް ކަމުދިޔައެވެ. ބައެއް މީހުން ބުނާ ގޮތުން އެއީ މިހާތަނަށް އޫބާ ކުންފުނިން ހެދި އެންމެ މޮޅު އެއް އިޝްތިހާރެވެ. އެމެރިކާގެ 'އެން ޑަބްލިއު މެގަޒިން' ގެ ފަރާތުން މިހާރު މަޢުލޫމާތު ލިބިފައިވާ ގޮތުން ކިމް ކާޑޭޝިއަން މި އިޝްތިހާރު ކުޅެން ފީއެއްގެ ގޮތުގައި2މިލިއަން ޑޮލަރު ވަނީ ނަގާފައެވެ.\nބައިނަލްއަޤްވާމީ ދުނިޔޭގައި ކިމް ކާޑޭޝިއަންގެ މަޝްހޫރުކަމާއި، އޭނާގެ އެކްޓު ކުރުމުގެ ހުނަރާއި، އަދިވެސް ތަފާތު ސަބަބުތަކާ ހެދި ކިމްގެ އަގު މިހާރު އުޅެން ޖެހެނީ މިލިއަން ޑޮލަރުގައި ކަމަށް އެމެރިކާގެ މުނިފޫހިފިލުވާ ބައެއް މަޖައްލާތަކުންވެސް ވަނީ އެއްބަސްވެފައެވެ. ކިމް ކާޑޭޝިއަން އަކީ ތަފާތު އެކި ދާއިރާތަކަކުން، ހުރިހާ ތަނަކަށް މިހާރު ފަރިތަ، ބައިނަލްއަޤްވާމީ ތަރިއެކެވެ. އޭނާގެ މަޝްހޫރުކަމާ ބެހޭގޮތުން ސުވާލު އުފައްދާނެ ޖާގައެއް ނެތެވެ.\nނިވާކަން ކުޑަ ފޮޓޯ އާންމުކުރުމަކީ ގޯހެއްކަން ކިމް އަށް ވިސްނިއްޖެ\nހީވަނީ އަހަރެން ކިމް އާއި އިނދެގެން އުޅޭތާ 500 އަހަރުވެއްޖެ ހެން - ކާންޔޭ ވެސްޓް\nޑިސެމްބަރު 2, 2019 11:33\nއަދި އިތުރު މިލިއަނެއް ދެނިކޮށް އެހެން ގޮތަކަށްވެސް އިސްތިހާރު ކުޅެދޭނެ! އެކޮއި ވަރަށް ފައްކާވާނެ!\nޑިސެމްބަރު 2, 2019 12:04\nމަހުޝަރު ދުވަހުން މަޝްހޫރު ކަމާއި މިލިޔަން ޑޮލަރުން ކުރާނީ ކޮން ފައިދާ އެއްތޯ؟


Ashfaq AFC Cup Bracket Challenge ge Semi gai, avahah vote dhevva!\nއަޝްފާގް އޭއެފްސީ ކަޕް ބްރެކެޓް ޗެލެންޖްގެ ސެމީގައި، އަވަަހަށް ވޯޓްދެއްވާ!\n-5days ago0- މުއައްލިމް އިބްރާހިމް\nއޭޝިޔަން ފުޓްބޯލް ކޮންފެޑެރޭޝަނުން ކްލަބްތަކަށް އިންތިޒާމްކޮށްގެން ބާއްވާ އެންމެ ބޮޑު މުބާރާތްކަމަށްވާ އޭއެފްސީ ކަޕްގައި ޖަހާފައިވާ އެންމެ މޮޅު ގޯލު ހޮވުމަށް ބާއްވާ "އޭއެފްސީ ކަޕް ބްރެކެޓް ޗެލެންޖް"ގެ ސެމީ ފައިނަލަށް ދިވެހިރާއްޖޭގައި މިހާތަނަށް އުފެދުނު އެންމެ ކުޅަދާނަ ފުޓްބޯޅަ ކުޅުންތެރިޔާ އަލީ އަޝްފާގު (ދަގަނޑޭ) ދަތުރުކޮށްފިއެވެ.\nސަޕޯޓަރުންގެ މެދުގައި ވޯޓު ނަގައިގެން އެއްވަނަ ހޮވާ މި ޗެލެންޖްގެ ސެމީ ފައިނަލަށް އޭނާ ދަތުރުކޮށްފައިވަނީ ވިއެޓްނާމްގެ ހަނޯއީ އެފްސީގެ ކުޅުންތެރިއެއް ބަލިކުރުމަށް ފަހުގައެވެ. އެ ބުރުން އޭނާ މޮޅުވެފައިވަނީ ފުދޭވަރެއްގެ ހަނި ތަފާތަކުންނެވެ.\nމިހާރު ކުރިއަށްދާ ސެމީގެ ބުރުގައިވެސް ދަގަނޑޭއާއި ވާދަކުރަނީ ވިއެޓްނާމްގެ ހަނޯއީ އެފްސީގެ ކުޅުންތެރިއެކެވެ. މި ބުރުގެ ވޯޓުލުން ނިމޭނީ ނޮވެމްބަރ 22 ވާ ދުވަހުގައި ރާއްޖެ ގަޑިން މެންދުރު އެކެއް ޖަހާއިރުގައެވެ. މިވަގުތު ވޯޓުގައި ކުރީގައި ދަގަނޑޭ އޮތް ނަމަވެސް މި ލީޑް ފުޅާކޮށް މޮޅުވުން ކަށަވަރުކުރުމަށް ވީހާވެސް ގިނަ ފަރާތްތަކުން ވޯޓުދިނުމަކީ މުހިންމު ކަމެކެވެ. ބެލެވޭ ގޮތުގައި ވިއެޓްނާމްގެ ހަނޯއީ އެފްސީން ރާއްޖޭގެ ސަޕޯޓަރުންނަށް ރަނގަޅު ފައިޓެއް ދޭނެއެވެ.\nމި މުބާރާތުގައި އެއް ފަހަރަށްވުރެ ގިނައިން ވޯޓުދެވޭނެއެވެ.\nމި މެޗްގައި ނިއުރޭޑިއަންޓުން ހަތްގޯލު ޖެހިއިރު، އޭގެ ތެރެއިން ފަސް ގޯލު ޖަހާފައިވަނީ ދަގަނޑޭއެވެ. ދަގަނޑޭއަށް ވޯޓުދެއްވުމަށް މި ޖުމްލައަށް ފިއްތަވާލައްވާށެވެ.


Aharen islaamvee keehve? Musa Cerantonio\nއަހަރެން އިސްލާމްވީ ކީއްވެ؟ މޫސާ ސެރެންޓޯނިއޯ\nމޫސާ ސެރެންޓޯނިއޯ އަކީ އޮސްޓްރޭލިއާގެ މެލްބަން އަށް އުފަން ބޭފުޅެކެވެ. އޭނާގެ މަންމައާއި ބައްޕައަކީ ނަޞާރާދީނަށް ތަބާވާ އިޓަލީގެ ދެމީހުންނެވެ. އޭނާ އިސްލާމްވެވަޑައިގެންނެވީ އުމުރުފުޅުން 17 އަހަރުގަ އެވެ. އިސްލާމްވެވަޑައިގެންނެވުމުގެ ކުރިން އޭނާގެ ނަމަކީ ރޮބަޓް ސެރެންޓޯނިއޯ އެވެ. ލާމްދީނަށް ގޮވައިލެއްވުމުގެ މަސައްކަތް ބުރަކޮށް ކުރައްވަމުން ގެންދަވާ ސެރެންޓޯނިއޯ އަށް އިސްލާމްދީނުގެ ހިދާޔަތު ލިބިވަޑައިގެންނެވި ގޮތް އޭނާ ވަނީ މަޝްހޫރު ޕީސް ޓީވީގައި 2012 ވަނަ އަހަރު ދެއްވި ތަޤުރީރެއްގައި ވިދާޅުވެދެއްވާފަ އެވެ.\nތަގުރީރުގައި ސެރެންޓޯނިއޯ ވިދާޅުވެފައިވަނީ އޭނާއާއި އޭނާގެ އާއިލާއަކީ ބޭފުޅުން ތަބާވެވަޑައިގަންނަވާ ދީނަކީ ނަސާރާ ދީން ކަމަށް ވިޔަސް އެދީނަށް މާ ފަރުވާތެރިވި އާއިލާއެއް ނޫން ކަމަށެވެ. ދީނުގެ ކަންތައްތަކުގެ ތެރެއިން އެބޭފުޅުން ކުރައްވަމުން ގެންދެވީ މަދު ކަންތައްތަކެކެވެ.\n" އަހަރެމެން ޗާޗަކަށް ނުދަން ކްރިމަސް ނުވަތަ އީސްޓާގައި ނުވަތަ ކޮންމެވެސް މީހަކު މަރުވެގެން (ޖަނާޒާއަށް) ނުވަތަ މީހަކު ކައިވެނިކޮށްގެން ނޫނީ. ހުރިހާ ގޮތަކުން ވެސް ދީނަކީ އަހަރެމެންގެ އާއިލާގެ ދިރިއުޅުމުގެ ބައެއް ނޫން،" އޭނާ ވިދާޅުވެފައިވެ އެވެ.\nސްކޫލުގައި ބައެއް ފަހަރު ބައިބުލް ކިޔާ އަޑު އިވި އަދި ބައެއް ފަހަރު ކިޔާލެވޭތީ އޭނާ އަށް ބައެއް ރަސޫލު ބޭކަލުންގެ ވާހަކަތައް ވަނީ އަޑު އިވިވަޑައިގެންފަ އެވެ. އަދި އޭރުވެސް އެބޭބޭކަލުންނަށް ލޯބި ކުރައްވާ ކަމަށް ސެރެންޓޯނިއޯ ވިދާޅުވެފައިވެ އެވެ.\n"ދީނުގެ ވާހަކަ ދެކެވޭ ހިނދު، އެ ވާހަކަތައް ކިޔައިލެވޭ ހިނދު، އަހަރެން އެކަމަށް ވަރަށް ލޯބިކުރަން. މޫސާ ޢަލައިހިއްސަލާމް، ޢީސާ ޢަލައިހިއްސަލާމް. އިބުރާހީމް ޢަލައިހިއްސަލާމް، އެހުރިހާ ބޭބޭކަލުން ދެކެ އަހަރެން ހަގީގައި ގަތުގައި ވެސް (އޭރުވެސް) ވަރަށް ލޯބިވޭ،" ދީނާއި މެދު އޭރު އެނގޭ މިންވަރު ކިޔައި ދެއްވަމުން ސެރެންޓޯނިއޯ ވިދާޅުވެފައި ވެއެވެ.\nސެރަންޓޯނިއޯއަށް ނަޞާރާ ދީނާއި މެދު ވިސްނާ ވަޑައިގަންނަވަން ޖެހި ވަޑައިގެންނެވީ ސެކަންޑްރީ ސްކޫލަށް ވަޑައިގެންނެވުމުންނެވެ. އޭނާއަށް ގުޅިވަޑައިގަންނަވަން ޖެހިވަޑައިގެންނެވީ ސޯޝަލިޒަމް ކުރިއަރުވާ ސްކޫލަކަށެވެ. ސޯޝަލިޒަމްގެ އެއް ގަބޫލު ކުރުމަކީ ކަލަކު ވޮޑިގެން ނުވާ ކަމުގެ ގަބޫލުކުރުމެވެ. އެމީހުން ދެކޭ ގޮތުގައި ކަލާންގެއަކީ އެމީހުން އުފަން ކުރުވި ފަރާތެކެވެ. އަދި އެމީހުން ވަނީ އެފަރާތް މަރާލާފަ އެވެ.\n" އަހަރެން ވަރަށް ރުޅިއައި އެމީހުންގެ ވިސްނުމާ ދޭތެރޭ. އަހަރެން އެމީހުންނާ ޖަދަލުކުރުމުން އެމީހުންނަކަށް ނޯވޭ ދައްކާނެ ވާހަކައެއް ވެސް،" އޭނާ ވިދާޅުވެފައިވެ އެވެ.\nދީނެއް ގަބޫލުނުކުރާ މީހުންނާ ރަނގަޅަށް ޖަދަލު ކުރައްވަން ބޭނުންފުޅު ވެވަޑައިގެންނެވުމުން އޭނާ ފުރަތަމަ ކުރެއްވި ކަމަކީ ބައިބުލް ކިޔަވައި ވިދާޅުވުމެވެ. ބައިބުލް ކިޔަވައި ވިދާޅުވާން ފެށްޓެވުމުން އޭނާއަށް ލިބިވަޑައިގެންނެވީ ބޮޑު ހައިރާން ކަމެކެވެ. އެގޮތުން އޭނާއަށް އެނގިވަޑައިގެންނެވީ ބައިބުލްގައި ނަހީކުރެއްވި ކަމަށް ބަޔާން ކުރައްވާފައިވާ ގިނަ ކަންތައްތައް ނަޞާރާއިން ކުރަމުން ގެންދާ ކަމެވެ.\n" އަހަރެންގެ އާއިލާގައި ތިބި ދީންވެރި ކަމަށް ބުނާ ނަޞާރާއިން ސުވާލުކުރަން ފެށި، ކީއްވެހޭ ކަލޭ ތުނބުޅި ބަހައްޓަނީ؟ ކީއްވެހޭ ކަލޭ އޫރުމަސް ނުކަނީ؟ ކީއްވެހޭ ކަލޭ ރާ ނުބޮނީ؟" އަހަރެން ބުނިން ބައިބުލްގައި އެހެން އެކަންތައްތައް ނުކުރަން ބުނެފައި އޮތީމައޭ، އެމީހުން ބުނީ އެއީ އޯލްޑް ޓެސްޓްމެންޓޭ، އަހަރެމެން ތަބާވަނީ ނިއު ޓެސްޓްމެންޓަށޭ،" މިހާރުގެ ނަޞާރާއިންގެ ދެކޮޅު ނުޖެހޭކަން ފާހަގަ ކުރެއްވުނު ގޮތް ކިއުއްވައި ދެއްވަމުން ސެރެންޓޯނިއޯ ވިދާޅުވެފައިވެ އެވެ.\nނަޞާރާދީނުގެ ބާތިލު ގިނަ ކަންތައްތަކެއް ފާހަގަ ކުރެއްވުމަށް ފަހު އޭނާ އެދީނާ ވަރަށް ބޮޑަށް ފެޔަށް ޖެހިވަޑައިގެންނެވިއެވެ. އަދި އެއަށް ފަހު ތަފާތު ދީންތަކާއި ބެހޭ ފޮތްތައް ވިދާޅުވާން ފެށްޓެވި އެވެ.\nފުރަތަމަ މުސްލިމް މީހާއާ ބައްދަލުވުން\nއިސްލާމްދީނާއި ބެހޭ ގޮތުން ސެރެންޓޯނިއޯއާއި ފުރަތަމަ ވެސް ވާހަކަ ދެއްކީ އެކކުވެރިކަަމެއް އުފެދުނު މުސްލިމެކެވެ. އެ އެކުވެރިޔާ އިސްލާމްދީނާއި ބެހޭ ގިނަ ވާހަކަ ތަކެއް ދެއްކުމަށް ފަހު އޭނާއަށް ހަދިޔާކުރީ މުސްހަފެކެވެ\n" އެފޮތް ބޭއްވިން އަހަރެންގެ ކޮޓަރީގައި އަހަރެން ނުކިޔެވިޔަސް. އަދި އެއް ދުވަހަކު އަހަރެންގެ ބޭބެއަށް އެފޮތް ފެނުނު، އޭނާ ބުނި މީ ކޮން އެއްޗެއްހޭ، މިވާނީ ޤުރުއާނަށޭ. އޭނާ އެފޮތް ބޭރަށް ގެންދިޔަ، އަދި އޭނާގެ އެކުވެރިންނާއި އެކު އެ ފޮތް އަންދައިލި،" ސެރެންޓޯނިއޯ ވިދާޅުވެފައިވާ ގޮތުގައި އެހާދީސާއިން އޭނާއަށް އެނގިވަޑައިގެންނެވީ އިސްލާމްދީނަށް މީހުން ނަފުރަތު ކުރާ މިންވަރެވެ.\nއެހެންވެ، އިސްލާމްދީނަށް ނުވަނުމަށް އޭނާ ގަސްދުކުރި އެވެ. އެހެން މުސްލިމް އެކުވެރިއަކާ ބައްދަލުވެވަޑައިގެންނެވީ އޭގެ ފަހުންނެވެ.\nދެވަނަ މުސްލިމް މީހާ\n"އޭނާ އޭނާގެ ޖާހިލުކަމުން ޢީސާ ޢަލައިހިއްސަލާމަށް ނުބައި ބަސްތައް ބުނަން ފެށި. އަހަރެން އެކަމާ ވަރަށް ރުޅި އައި. އަހަރެން ހިތަށް އެރި އަހަރެން އޭނާގެ ދީނާ ބެހޭ ގޮތުން ދިރާސާ ކުރާނަމޭ. އަދި އެއަށް ފަހު އެދީނަށް ހަމަލާ ދޭނަމޭ." އޭނާ ވިދާޅުވެފައިވެ އެވެ.\nއެއަށް ފަހު އޭނާ އިސްލާމްދީނުގެ އިލްމު ވަރަށް ބޮޑަށް ހޯއްދެވި އެވެ. ކީރިތި ޤުރުއާނާއި ސަޙީޙު ބުޚާރީ ކިޔަވައި ވިދާޅުވިއެވެ. ނަމަވެސް ޤުރުއާނަކީ ﷲގެ ވަހީބަސްފުޅުކަން އޭނާއަށް ޔަގީން ކުރެއްވުނީ މިރަކްލްސް އޮފް ގުރުއާން ( ޤުރުއާނުގެ މުޢުޖިޒާތްތައް) ނަމަކަށް ކިޔާ ފޮތެއް ވިދާޅުވުމުންނެވެ.\n"... އެއީ ވަރަށް ބޮޑު ލައިބްރަރީއެއް. އަހަރެން ކިޔަން ފެށިން ފޮތެއް، އެއީ މިރަކުލްސް އޮފް ޤުރުއާން ( ޤުރުއާނުގެ މުޢުޖިޒާތްތައް) ނަމަކަށް ކިޔާ ފޮތެއް. އެފޮތް ކިޔަން ފެށުމުން އަހަރެންނަށް އެ ފޮތް ކިއުން ހުއްޓައެއް ނުލެވުނު. ކުރިން އަހަރެންނަށް އެނގެނީ އިސްލާމްދީނުގައި ހަރާމްކަންމާއި ޙަލާލު ކަންކަމާއި މިކަހަލަ ކަންތައްތައް. ނަމަވެސް އެފޮތް ކިއުމުން އަހަރެންނަށް ޔަގީންވި އެފޮތަކީ ( ކީރިތި ޤުރުއާނަކީ) އެހެން އެއްވެސް ފަރާތެއްގެ ބަސްތަކެއް ނޫން ކަމާއި ﷲގެ ވަހީބަސްފުޅުކަން،" ސެރެންޓޯނިއޯ ވިދާޅުވެފައި ވެއެވެ.\nއެހިސާބުން އޭނާ ޝަހާދަތުގެ ދެކަލިމަ ވިދާޅުވެ އިސްލާމްވެވަޑައިގެންނެވިއެވެ.


Salman miskiy nunimi lasvanee keehve?\nސަލްމާން މިސްކިތް ނުނިމި ލަސްވަނީ ކީއްވެ؟\nސައޫދީ ރަސްގެފާނު ސަލްމާން ބިން އަބްދުލްއަޒީޒްގެ ޚަރަދުގައި މާލޭގައި އިމާރާތްގައި މިސްކިތް: ދެ އަހަރު ދުވަހުންވެސް މިސްކިތުގެ މަސައްކަތް ނިންމާލެވިފައެއް ނުވޭ --\nސައޫދީ ރަސްގެފާނު ސަލްމާން ބިން އަބްދުލްއަޒީޒްގެ ޚަރަދުގައި މާލޭގައި އިމާރާތްގައި އިމާރާތްކުރާ މިސްކިތް ނުނިމި ލަސްވާތީ، ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ކަންބޮޑުވުން ފާޅު ކުރައްވައިފި އެވެ.\nކިންގް ސަލްމާން މިސްކިތް ހަދަން ފެށިފަހުން ދެ އަހަރު ވަނީ ވެފައެވެ. ރާއްޖޭގެ ތާރީހުގައި ބިނާ ކުރާ އެންމެ ބޮޑު މިސްކިތް ކަމަށްވާ "ކިންގް ސަލްމާން މިސްކިތު" އެޅުމުގެ މަސައްކަތް ތުރުކީގެ ކުންފުންޏަކާ ހަވާލުކޮށްފައިވަނީ ފެބްރުއަރީ 28، 2017 ގައެވެ. އަދި 24.95 މިލިއަން ޑޮލަރަށް އެ މަސައްކަތް ތުރުކީގެ ޓާމެކްސް ކުންފުންޏާ ހަވާލުކޮށްފައިވަނީ އޯގަސްޓް 2018 ގައި މިސްކިތުގެ މަސައްކަތް ނިންމަން ޝަރުތުކޮށެވެ.\nނަމަވެސް އެ މުއްދަތު ފަހަނައަޅާ އަހަރަކަށްވުރެ ގިނަ ދުވަސްވީއިރު ވެސް މިސްކިތުގެ މަސައްކަތް ނިންމިފައެއް ނުވެއެވެ.\nކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ ކިންގް ސަލްމާން މިސްކިތުގެ މަސައްކަތް ނިންމާ އެންމެ ލަސްވެގެން މިއަހަރުގެ ޖުލައި މަހުގައި ހުޅުވޭ ވަރަށް އެ މަޝްރޫގެ ހުރިހާ ކަމެއް، ނޮވެންބަރު 17، 2018 ގައި ރައީސް ޔާމީންގެ ވެރިކަން ބަދަލުވީއިރު ހަމަޖެހިފައިވާނެ ކަމަށެވެ. ސަލްމާން މިސްކިތް ނުނިމި ލަސްވަނީ ކުރީ ސަރުކާރުގެ ސަބަބުންތޯ ވެސް މުއިއްޒު ވަނީ ސުވާލު ކުރައްވާފަ އެވެ.\n"ކިންގް ސަލްމާން މިސްކިތުގެ މަސައްކަތް ނިންމާ، އެންމެ ލަސްވެގެން ޖުލައި 2019 ގައި ހުޅުވޭ ވަރަށް މަޝްރޫއުގެ ހުރިހާ ކަމެއް ނޮވެންބަރު 17، 2018 އައި އިރު އޮތީ. މިކަމުގައި ވެސް ޖަވާބަކީ 'ކުރީ ސަރުކާރު' ދެއްތޯ؟" މުއިއްޒު ސުވާލު ކުރެއްވި އެވެ.\nސައޫދީ ރަސްގެފާނު ސަލްމާން އަބްދުލްއަޒީޒްގެ ޚަރަދުގައި މާލޭގައި އިމާރާތް ކުރާ މިސްކިތަށް ސައޫދީ އަރަބިއްޔާއިން އަދި ލިބުނީ އަށް މިލިއަން ޑޮލަރު (ގާތްގަނޑަކަށް 123 މިލިއަން ރުފިޔާ) ކަމަށް ސަރުކާރުން ވަނީ ބުނެފައެވެ.\nމިސްކިތުގައި ހަ ފަންގިފިލާ\nއަރާފޭބުމަށް ލިފުޓް ހުންނާނެ\nއެއްފަހަރާ 10000 މީހުންނަށް ނަމާދުކުރެވޭނެ\nލައިބްރަރީއަކާއި ކްލާސްރޫމްތައް ހުންނާނެ\nސެމިނާ ރޫމްތައް ހިމެނޭނެ\nވެހިކަލްތައް ޕާކު ކުރުމަށް 44100 އަކަ ފޫޓުގެ ޖާގައެއް\nސަލްމާން ރަސްގެފާނު މިސްކިތުގެ މައުލޫމާތު ހިމެނޭ ކްރެހުމެއް -- އަވަސް ގްރެފިކްސް\nފިނޭންސް މިނިސްޓަރު އިބްރާހިމް އަމީރު ވިދާޅުވީ ކިންގް ސަލްމާން މިސްކިތަށް 22 މިލިއަން ޑޮލަރު (ގާތްގަނޑަކަށް 339 މިލިއަން ރުފިޔާ) ހޭދަވާ ކަމަށާ، ނަމަވެސް ލިބިފައިވަނީ އަށް މިލިއަން ޑޮލަރު ކަމަށެވެ.\nނަމަވެސް ފަހުން ފައިސާގެ މައްސަލަ ހައްލުވެ، މިއަހަރުގެ ޖުލައި މަހު މިސްކިތް ހުޅުވާނެ ކަމަށް މި ސަރުކާރުން ބުންޏެވެ. އަދިވެސް ކުރަންޖެހޭ ބައެއް މަސައްކަތްތައް ހުރިއިރު، މިސްކިތް ހުޅުވާނެ ތާރީޚަކާ ގުޅޭ ގޮތުން ސަރުކާރުން ފަހުން އެއްޗެއް ނުބުނެއެވެ.\nސައުދީ އަަރަބިއްޔާ އިސްލާމިކް މިނިސްޓްރީ ސަލްމާން ރަސްގެފާނު މިސްކިތް + މިސްކިތް


21/12/2011 – DhiSalafiyyah\nސިޙުރުވެރިޔާގެ ޙުކުމް: އިބްނު ޤުދާމާ ރަޙިމަހުﷲ ވިދާޅުވެފައިވެއެވެ. “އަދި ސިޙުރުވެރިޔާގެ ޙައްދަކީ ޤަތުލުކުރުމެވެ. މިފަދައިން ޢުމަރުގެފާނާއި، ޢުޘްމާންގެފާނާއި، އިބްނު ޢުމަރު އާއި، ޙަފްޞަތުގެފާނާއި، ޖުންދުބު ބުން ޢަބްދުﷲ އާއި، ޖުންދުބު ބުން ކަޢުބު އާއި، ޤައިސް ބުން ސަޢުދު އާއި، ޢުމަރު ބުން ޢަބްދުލްޢަޒީޒު ކިބައިން ރިވާވެފައިވެއެވެ.” ސިޙުރާމެދު މުއުމިނުން: ﷲއަށް ކިޔަމަންތެރިވާ މުއުމިނު އަޅުންގެ އަޤީދާއަކީ އެއީ ޙަޤީޤަތެއް އެކުލެވިގެންވާ، އެކަމުގައި އަސަރުތަކެއް އެކުލެވިގެންވާ ކަމެކެވެ. ނަމަވެސް ސިޙުރަކީ ﷲ ގެ ޤުދުރަތްފުޅާއި، އިރާދަފުޅުގެ ބާރުގެ…\nﷲ ތަޢާލާ ވަޙީކުރައްވާފައިވެއެވެ. ” إِنَّ الَّذِينَ قَالُوا رَ‌بُّنَا اللَّـهُ ثُمَّ اسْتَقَامُوا تَتَنَزَّلُ عَلَيْهِمُ الْمَلَائِكَةُ أَلَّا تَخَافُوا وَلَا تَحْزَنُوا وَأَبْشِرُ‌وا بِالْجَنَّةِ الَّتِي كُنتُمْ تُوعَدُونَ ﴿٣٠﴾ نَحْنُ أَوْلِيَاؤُكُمْ فِي الْحَيَاةِ الدُّنْيَا وَفِي الْآخِرَ‌ةِ ۖ وَلَكُمْ فِيهَا مَا تَشْتَهِي أَنفُسُكُمْ وَلَكُمْ فِيهَا مَا تَدَّعُونَ ﴿٣١﴾ نُزُلًا مِّنْ غَفُورٍ رَّ‌حِيمٍ ﴿٣٢﴾ سورة فصلت ” މާނަ: ” ހަމަކަށަވަރުން، ތިމަންމެންގެ ވެރިރަސްކަލާނގެއީ ﷲ…\n21/12/2011 ޙަދީޘާއި އޭގެ ޢިލްމުތައް, ޙަދީޘްގެ ތަރުޖަމާއައްޝައިޚް ޢަބްދުﷲ މިފްޟާލް


SunOnline: Court ah dhiyumakee faseyha kameh noon, ekan majubooru vee: Nihan\nކޯޓަށް ދިއުމަކީ ފަސޭހަކަމެއްނޫން، އެކަން ކުރަން މަޖުބޫރުވީ: ނިހާން\nއައިޝަތު ފަރީޙާ 16 Oct 2018, 11:29\nނިހާން އާއި ޒަމީރު ރޭގެ ޕްރޮގްރާމުގައި --- ފޮޓޯ: ޓްވީޓާ\nރިޔާސީ އިންތިހާބުގެ ނަތީޖާ ބާތިލުކުރުމަށް ކޯޓަށް ދިޔުމަކީ ފަސޭހަކަމެއް ނޫން ކަމަށާއި އެކަން ކުރީ މަޖުބޫރުވެގެން ކަމަށް ޕީޕީއެމްގެ ޕާލިމެންޓްރީ ގްރޫޕުގެ ލީޑަރު އަހުމަދު ނިހާން ހުސައިން މަނިކު ވިދާޅުވެއްޖެ އެވެ.\nޕީއެސްއެމްގެ ޕްރޮގްރާމެއްގައި ވާހަކަ ދައްކަވަމުން ނިހާން ރޭ ވިދާޅުވީ އިންތިހާބުގެ ނަތީޖާ ބާތިލުކުރުމަށް ކޯޓަށް ދިޔައީ ރައްޔިތުންގެ ޝަކުވާތަކުގެ ސަބަބުން ކަމަށެވެ.\nއިންތިހާބު ބާތިލުކުރުމަށް ސުޕްރީމު ކޯޓަށް މައްސަލަ ހުށަހެޅީ އެ މައްސަލައަށް އެންމެ އަވަސްފަރުވާ އެއް ލިބެން އޮތީ އެ ކޯޓުން ކަމަށް ވާތީ ކަމަށް ވެސް ނިހާން ވިދާޅުވި އެވެ.\nނިހާން ވިދާޅުވީ އިންތިހާބު އޮޅުވާލަފާނެ ކަމުގެ ވާހަކައާއި އިންތިހާބަށް ނުފޫޒު ފޯރުވާ ފަދަ ވާހަކަތައް ދެއްކީ އިދިކޮޅުން ކަމަށެވެ. އިންތިހާބުގެ ސައްހަކަން ކަނޑައެޅުމަށް ކޯޓަށް ދިޔުމުން އޮތީ ކޮން މައްސަލައެއްތޯ ނިހާން ސުވާލު ކުރެއްވި އެވެ.\n"[އިންތިހާބު ސައްހަތޯ] ބަލަން އިދިކޮޅު މީހުން ދެކޮޅު ހަދަނީ ކީއްވެތޯއޭ؟ ކެތްތެރިކަމާ އެކު މަޑުކޮށްލަންވީ ނޫންތޯ ގޯހެއް ހަދާފައި ހުރިތޯ ބަލަން،" ނިހާން ވިދާޅުވި އެވެ.\nރޭގެ ޕްރޮގްރާމުގައި ވާހަކަ ދައްކަވަމުން ޕީޕީއެމްގެ ނައިބު ރައީސް އަދި ޓޫރިޒަމް މިނިސްޓަރު މޫސާ ޒަމީރު ވިދާޅުވީ އިންތިހާބުގެ ނަތީޖާ ބާތިލުކޮށްފި ނަމަ ރިޔާސީ ކެމްޕެއިނަށް ޕީޕީއެމް އިން މަސައްކަތް ފަށާނެ ކަމަށެވެ. ނަތީޖާ ބާތިލު ނުކޮށްފި ނަމަ އާންމު އިންތިހާބަށް ތައްޔާރުވާން ފަށާނެ ކަމަށް ޓޫރިޒަމް މިނިސްޓަރު ވިދާޅުވި އެވެ.\nއަދި އިންތިހާބުގެ ނަތީޖާ ގަބޫލު ކުރެއްވުމަށް ފަހު ވެސް ނަތީޖާ ބާތިލުކުރުމަށް ރައީސް ޔާމީން ކޯޓަށް ވަޑައިގަތީ ނަތީޖާ އާ ގުޅިގެން އުފެދުނު މައްސަލަތަކުގެ ސަބަބުން ކަމަށް މިނިސްޓަރު ވިދާޅުވި އެވެ.


PPM In Fandiyaaru Geyge Vaahaka Dhekkumakee "Ahchi" Kameh: Ilham – adduLIVE\nޕީޕީއެމުން ފަނޑިޔާރުގޭގެ ވާހަކަ ދެއްކުމަކީ "އައްޗި" ކަމެއް\n1 Sep 13, 2021, 09:34 ހަސަން ރަޝީދު\nއިލްހާމް އަހުމަދު - ފޮޓޯ: ވަން\nޕީޕީއެމް އިން ފަނޑިޔާރުގޭގެ ވާހަކަ ދެއްކުމަކީ "އައްޗި" ކަމެއް ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އެޑްވައިޒަރު އިލްހާމް އަޙުމަދު ވިދާޅުވެއްޖެއެވެ.\nރާއްޖެޓީވީގެ ޕްރޮގްރާމެއްގައި ވާހަކަދައްކަމުން އިލްހާމް ވިދާޅުވީ ޕީޕީއެމް އަށް ފަނޑިޔާރުގޭގެ ވާހަކަ އާއި މީހުން ހައްޔަރުކުރާ ވާހަކަ އާއި އަނިޔާކުރާ ވާހަކަ ނުދެއްކޭނެ ކަމަށާއި އެއީ "އައްޗި" ވާހަކަތަކެއް ކަމަށެވެ. އަދި ޕީޕީއެމުން ކޮރަޕްޝަންގެ ވާހަކަ ދައްކާނަމަ ރައްޔިތުން ނިކުމެ އެ ޕާޓީގެ އިސްވެރިންގެ އަނގައިގެ މަތީގައި ޓޭޕު ވެސް އަޅަންޖެހޭނެ ކަމަށް އިލްހާމް ވިދާޅުވިއެވެ.\n"ކޮރަޕްޝަންގެ ވާހަކައެއް ނުދެއްކޭނެ. އެއަށް ވުރެ ހަޑިކޮށް މާޒީ އޮތީ" އިލްހާމް ވިދާޅުވިއެވެ.\nއެ ވާހަކަތައް ނުދެއްކުނު ނަމަވެސް ޕީޕީއެމް އަށް ތަރައްގީގެ ވާހަކަ ދެއްކޭނެ ކަމަށާއި އެ ޕާޓީގެ ވެރިކަމުގައި ތަރައްގީ ގެނެސްދީފައިވާ ކަމަށް އިލްހާމް ވިދާޅުވިއެވެ. ނަމަވެސް ފަނޑިޔާރުގޭގެ ވާހަކަ ދައްކަން ޕީޕީއެމުން ހެޔޮނުވާނެ ކަމަށާއި ކުރީ ސަރުކާރުގެ ދުވަސްވަރު ކޯޓުތަކުގައި ތިބި ފަނޑިޔާރުންނަށް ބިރު ދެއްކި ވަރު އެ ފަރާތްތަކަށް އެނގޭނެ ކަމަށްވެސް އިލްހާމް ވިދާޅުވިއެވެ.\n"ޔުނިފޯމުގައި ތިބި ބޭފުޅުން ވަދެ ހުކުމް ކުރާށޭ ބުނީ. ޔުނިފޯމަށް ތަރި އަރާފައި ތިބި ބޭފުޅުން ވަޑައިގެން ވިދާޅުވަނީ މިވެނި ބޭފުޅަކަށް ހުކުމް ކުރާށޭ. އެހެންވީމަ އެއީ ވަރަށް އައްޗި ވާހަކަ" އިލްހާމް ވިދާޅުވި އެވެ.\nޔާމީންގެ ވެރިކަމުގައި އިދިކޮޅު ގިނަ ފަރާތްތަކެއް ޖަލަށްލާން ހުކުމް ކުރިއިރު، ބައެއް ސިޔާސީ ލީޑަރުން ވަނީ ރާއްޖެ ދޫކޮށް ބޭރަށް ވެސް ވަޑައިގެންފައެވެ. އެ ބޭފުޅުން އެނބުރި ރާއްޖެ ވަޑައިގެންނެވީ ރިޔާސީ އިންތިހާބުން ޔާމީން ނާކާމިޔާބުވުމާ ގުޅިގެންނެވެ.\nމަނީ ލޯންޑަރިންގެ ކުށް ސާބިތުވެ ޔާމީން މިހާރު ފަސް އަހަރުގެ ޖަލު ހުކުމެއް ގެންދަވަނީ ތަންފީޒު ކުރައްވަމުންނެވެ.


Hoarafushi Airport ah 19 muazzifun hoadhanee\nހޯރަފުށި އެއާޕޯޓަށް 19 މުވައްޒަފަކު ހޯދަނީ\nމާދަމާ ރަސްމީކޮށް ހުޅުވަން ނިންމާފައިވާ ހއ. ހޯރަފުށީ އެއާޕޯޓްގެ ވަޒީފާތަކަށް ދާއިމީ މުވައްޒިފުން ހޯދުމަށް އިއުލާނު ކޮށްފި އެވެ. ޖުމްލަ 19 މުވައްޒިފަކު ހޯދުމަށް ވަނީ އިއުލާނުކޮށްފައެވެ.\nރީޖަނަލް އެއާޕޯޓްސްއިން ވަނީ އެ މަގާމުތަކަށް ދާއިމީ މުވައްޒިފުން ހޯދުމަށް އިއުލާނުތަކެއް ކޮށްފައެވެ. އެއާޕޯޓަށް ހޯދަނީ އެޑްމިނިސްޓްރޭޓިވް އޮފިސަރަކާއި އެކައުންޓްސް އޮފިސަރަކާއި އެސިސްޓެންޓް އޮޕަރޭޝަންސް އޮފިސަރަކާއި އެސިސްޓެންޓް ސޭފްޓީ އޮފިސަރަކާއި އެސިސްޓެންޓް އެއާފީލްޑް ޓެކްނީޝަނަކާއި ޑިރެކްޓަރަކާއި ޑްރަައިވަރަކާއި ސަބް އޮފިސަރަކާއި ލީޑިންގް ފަޔާމަނަކާއި ފަޔާ ފައިޓަރަކާއި ސެކިއުރިޓީ އޮފިސަރުގެ މަގާމަށް ދެ މީހަކާއި މަސައްކަތު މީހެއްގެ މަގާމަށް ހަތް މީހެކެވެ.\nގާތްގަނޑަކަށް 198 މިލިއަން ރުފިޔާއަށް ތަރައްގީ ކޮށްގެން ހެދި ހޯރަފުށީ އެއާޕޯޓަށް ޓެސްޓު ފްލައިޓު ޖެއްސީ މިއަދު ހެނދުނު އެވެ. އެއާޕޯޓަށް ޓެސްޓު ފްލައިޓު ޖެއްސުމަށް ބޭއްވި ރަސްމިއްޔާތަށް، ހޯރަފުށީ ދާއިރާގެ މަޖިލިސް މެމްބަރު އަހުމަދު ސަލީމް އާއި އެމްޓީސީސީގެ މެނޭޖިން ޑިރެކްޓަރު އަހުމަދު އާޒިމް އަދި އެމްޓީސީސީގެ އިސްފަރާތްތަކާއި ހޯރަފުށީގެ ގިނަ ރައްޔިތުން ވަނީ ބައިވެރިވެފަ އެވެ.\nއެއާޕޯޓު ރަސްމީކޮށް ހުޅުވާނީ މާދަމާ އޮންނަ ހާއްސަ ހަފްލާއެއްގަ އެވެ. އެއާޕޯޓު ހުޅުއްވައިދެއްވާނީ ރައީސް އިބްރާޙިމް މުހައްމަދު ސާލިހު އެވެ.\nމިދިޔަ ސަރުކާރުގައި ފެށި މި މަޝްރޫއުގެ މަސައްކަތަށް 198 މިލިއަން ހަރަދު ކޮށްފައިވާއިރު އެއާޕޯޓް ޓާމިނަލް އަދި ފަޔާ ބިލްޑިން ތަރައްގީ ކުރުމަށް 13.8 މިލިއަން ރުފިޔާ ހަރަދުވި ކަމަށް އެމްޓީސީސީއިން މީގެ ކުރިން ވަނީ ބުނެފައެވެ.\nހޯރަފުށީ އެއާޕޯޓު ނިންމިއިރު 1.2 ކިލޯމީޓަރުގެ ރަންވޭއަކާއި 86،35 ސްކޮޔާ މީޓަރުގެ އޭޕްރަން އަކާއި ޓެކްސީ ވޭއެއްގެ އިތުރުން ސާވިސް މަގުތަކާއި، ޕާކިން އޭރިއާއަކާއި ފަޔާ އެކްސެސް މަގެއް އޮންނާނެ އެވެ. އަދި އެއާޕޯޓު ވަކިކުރުމަށް 720 މީޓަރު ސަރަހައްދެއްގައި ފެންސް ޖެހުމަށް ވަނީ ނިންމާފަ އެވެ.\nހޯރަފުށި އެއާޕޯޓަށް ހަފްތާއަކު ތިން ދަތުރު\nހޯރަފުށި އެއާޕޯޓް ރަސްމީކޮށް ހުޅުވައިފި\nއެއާޕޯޓު ހުޅުވަން ރައީސް މިއަދު ހޯރަފުއްޓަށް


ކަނޑޫދޫ މިރުހުގެ އަގު އަނެއްކާވެސް އުފުލިއްޖެ، ކިލޯއެއް 1،200 ރުފިޔާއަށް | Jazeera\tކަނޑޫދޫ މިރުހުގެ އަގު އަނެއްކާވެސް އުފުލިއްޖެ، ކިލޯއެއް 1،200 ރުފިޔާއަށް - Jazeera\nކަނޑޫދޫ މިރުހުގެ އަގު އަނެއްކާވެސް އުފުލިއްޖެ، ކިލޯއެއް 1،200 ރުފިޔާއަށް\nޢަލީ ޔާމީން May 5, 2019 82 views0\nމާދަމާއަކީ ރަމަޟާން މަހުގެ ފުރަތަމަ ދުވަހެވެ. ރަމަޟާން މަސް ދިވެހިންނާއި ބައްދަލު ކުރާއިރު ބާޒާރުގައި ތަކެތީގެ އަގުތައް މިވަނީ އުފުލިފައެވެ.\nއެގޮތުން ރޯދަ މަހު ދިވެހިން އެންމެ ގިނައިން ބޭނުންކުރާ އެއް ބާވަތް ކަމަށްވާ މިރުހުގެ އަގު ބާޒާރުގައި ވަނީ ބޮޑުތަނުން އުފުލިފައެވެ. ހާއްސަ ގޮތެއްގައި ބާޒާރުގައި ކަނޑޫދޫ މިރުހުގެ އަގު ވަނީ ރަނަށްވެފައެވެ.\nމިއަދު ދަތުރުވެރިންގެ މާރުކޭޓުގައި ކަނޑޫދޫ މިރުސް ކިލޯއެއް ވިއްކަމުން އަންނަނީ 1،000 ރުފިޔާއާއި 12،00 ރުފިޔާއާއި ދެމެދުގެ އަގުތަކެއްގައެވެ. އެއީ 100 ގްރާމް މިރުސް 100 ރުފިޔާއާއި 120 ރުފިޔާއާއި ދެމެދުގެ އަގުތަކަށެވެ.\nކަނޑޫދޫ މިރުސް ކިލޯއެއްގެ އަގު 1،000 ރުފިޔާއިން 1،200 ރުފިޔާއަށް އުފުލިފައި މިވަނީ އެންމެ ދުވަހެއްގެ ތެރޭގައެވެ. އެގޮތުން މިދިޔަ ހުކުރު ދުވަހުވެސް ކަނޑޫދޫ މިރުސް ކިލޯއެއް ބާޒާރުގައި ވިއްކީ 950 ރުފިޔާއާއި 1،000 ރުފިޔާއާއި ދެމެދުގެ އަގުތަކެއްގައެވެ.\n"ވަރަށް ނުލިބޭ މިހާރު މިރުސް. އެހެންވެގެން މިހާ ބޮޑަށް އަގު އުފުލިގެން މިއުޅެނީ އަދިވެސް އަގު އުފުލާނެ" އޭނާ ބުންޏެވެ.\nކަނޑޫދޫ ކައުންސިލްގެ ރައީސް އަލީ ނާސިހު "ޖަޒީރާ ނިއުސް"އަށް މައުލޫމާތު ދެމުން ވިދާޅުވީ، މިއަހަރުގެ ހޫނު މޫސުމާއި ގުޅިގެން ރަށުގައި މިރުހުގެ ދަނޑުވެރިކަން ކުރަމުން އަންނަ ފަރާތްތަކަށް ބޮޑެތި ގެއްލުންތަކެއް ވެފައިވާ ކަމަށާއި، ބައެއް މިރުސް ދަނޑުތަކުގައި ހުރި މިރުސް ގަސްތައް މަރުވެފައިވާ ކަމަށެވެ. އަދި މިހާރު ރަށުގައި މިރުސް ހުރި ދަނޑުތައް މަދުކަން އޭނާ ފާހަގަކުރެއްވިއެވެ.\nވިޔަފާރިވެރިން ބުނާ ގޮތުން ކަނޑޫދޫ މިރުހުގެ އަގު ރަމަޟާން މަހުގައިވެސް ނުވެއްޓޭނެއެވެ.


Nama Nama Ahmed sidheeq kama nuvacheve – adduLIVE\nLast Updated: September 22, 10:39\nނަމަނަމަ އަހުމަދު ސިއްދީގުކަމަށް ނުވައްޗެވެ.\n1 Oct 06, 2018, 22:37 އަލީ ހުޒާމް\nމަސައްކަތުގެ މާހައުލުގައި ހިތްހަމަނުޖެހި މާޔޫސްވާގޮތް މެދުވެރިވެއްޖެނަމަ ފަހަކަށްއައިސް އަޅުގަޑުކުރާ ކަމެއް އޮވެއެވެ. އެއީ ހޯމް މިނިސްޓްރީގެ ޑެޕިއުޓީ މިނިސްޓަރު އަހުމަދު ސިއްދީގުގެ ސޯޝަލް މީޑިއާ ހަރަކާތްތައް ބަލައިލުމެވެ. އޭނާގެ ޓުވީޓުތައް ބަލައިލީމާ ދެކަމެއް ހާސިލުވެއެވެ. ފުރަތަމަ ކަމަކީ ފޫހިފިލައި ހެވޭގޮތް ވުމެވެ. ދެވަނަ ކަމަކީ ރައީސް ޔާމީނުގެ ސަރުކާރުގެ ދޯދިޔާކަން ވަޒަން ކުރެވުމެވެ.\nފޫހިފިލައި ހެވޭގޮތްވަނީ އޭނާގެ ބަސްމަގުންނެވެ. ލިޔާތަކެތި ހަގީގަތާ ދުރުކަމުންނެވެ. އެހެން އިބާރާތަކުން ދަންނަވާނަމަ ކޮމެޑީކަން ބޮޑުކަމުންނެވެ. ސަރުކާރުގެ ދޯދިޔާކަން ވަޒަންކުރާ މީޓަރަކަށް ސިއްދީގުގެ ޓުވިޓަރ އެކައުންޓް ފުދެއެވެ. ބައިނަލްއަގުވާމީ ގުޅުންތައް ބައްޓަންވުމުގެ ހަމަތަކާއި ސިޔާސީ ޕްރޮޓޮކޯލަކީ ސިއްދީގު އެއްވެސް މިންވަރަކަށް ދަންނަ ނުވަތަ ތަބާވާ ކަންކަމެއް ނޫނެވެ. ސަރުކާރުގެ ޑެޕިއުޓީ މިނިސްޓަރެއްގެ ފަރާތުން މަގުމަތީގެ އެކްޓިވިސްޓެއްގެ ބަސްމަގާއި އަމަލު ފެންނަކަމަށް ވަނީވިއްޔާ އެސަރުކާރަކީ ކޮންފެންވަރެއްގެ ސަރުކާރެއްކަން ވަޒަންކުރުން ދަތިކަމަކަށްވެސް ނުވާނެތާއެވެ.\nޔާމީނުގެ ސަރުކާރުގެ ކުރީކޮޅު އެއްދުވަހަކު ސިއްދީގާއި އަޅުގަޑު ބައްދަލުވެއްޖެއެވެ. މީނާއަކީ ރައީސް މައުމޫނުގެ މާބޮޑު ސަޕޯޓަރަކަށްވީމާ ވާހަކަ ދެއްކީ މައުމޫނާ ބެހޭގޮތުންނެވެ. ޔާމީނު ވެރިކަމަށް ގެންނަން އެންމެ ބޮޑު އެހީތެރިކަމެއް ދެއްވީ މައުމޫން ނޫންހޭ އެމަނިކުފާނަށް ދެރަގޮތެއް ނުވާނެ ކަމުގެ ޔަގީންކަން އެބައޮތްހޭ އަހައިލީމާ މޭމަތީގައި އަތުން ޖަހާލާފައި ބުންޏެވެ. ރައީސް މައުމޫނަށް ދެރަގޮތެއް ހެދޭނީ މި މޭ ފޫއަޅުވައިފައެވެ. މިއީ އަބަދުވެސް އެމަނިކުފާނަށްޓަކައި ދިއްކުރެވިފައިވާ އައްޑަނައެކެވެ. އެތެރެހަށީގައި ނޭވާ ދައުރުވާހާ ހިނދަކު އެމަނިކުފާނަށް ދެރަގޮތެއް މެދުވެރިވިޔަކަ ނުދޭނަމެވެ.\nމިވާހަކައެއް ދެކެވުނުތާ ގިނަދުވަސްތަކެއްނުވެ ޕީޕީއެމް އިރައިގެން ހިގައްޖެއެވެ. އެއްބަޔަކު ޔާމީނުގެ އޮޑިޔަށް އަރައިފިއެވެ. އަނެއްބަޔަކު އެރީ ރައީސް މައުމޫނުގެ އޮޑިޔަށެވެ. ދެއަތަކަށް ހޫރިހޫރި ހުރެފައި އެއްކަލަ ސިއްދީގު އެރީ ޔާމީނުގެ އޮޑިޔަށެވެ. ޕީޕީއެމް ދެބައިވި ދުވަސްވަރު ކޮންމެވެސް ރަސްމީ ކަމެއްގެ ތެރެއިން ރައީސް މައުމޫނުގެ ދަރިކަނބަލުން ޔުމްނާއާ ދިމާވެގެން ސިއްދީގު މިހެދީ ކިހިނެއްތޯ އޭނާހުރީ ކޮންފަޅިއެއްގައިތޯ އަޅުގަޑު ސުވާލެއް ދަންނަވައިފީމެވެ. ޔުމްނާ ކުޑައިކޮށް ހިނިފުޅުވަޑުވާފައި ވިދާޅުވިއެވެ. ސިއްދީގު ހުރިގޮތެއް އެނގޭނީ ހަމަ ސިއްދީގަށެވެ. މިވެސް ދުވަހެކެވެ. އެވެސް ދުވަހެކެވެ.\nރިޔާސީ އިންތިޚާބުވެސް ނިމުނުފަހުން އަދި ދަރުބާރު ފެކްޝަނުގެ ކޮންގްރެސްވެސް ބޭއްވުނު ފަހުން ޕީޕީއެމްގެ މިލްކުވެރިކަމާމެދު އެއްކަލަ ސިއްދީގު ޓީވީއަށް އަރައި ވާހަކަ ދައްކަނިކޮށް އަޑުއިވިއްޖެއެވެ. ނިކަން ރަގަޅަށް ސަމާލުކަންދީގެން ހުއްޓައި މީނާ މިކިޔަނީ ކައުންސިލްގެ ކޯރަމަކީ އެގާރަޔޯލައެވެ. ޔާމީނުގެ ފަޅީގައި ސަތާރަ މީހުން އަދި މައުމޫނުގެ ފަޅީގައި ދިހަމީހުންނޯލަައެވެ. ގަވާއިދާ ޚިލާފަށް ކައުންސިލް ބައްދަލުވުމެއް މައުމޫނު ބޭއްވެވީމާ ކައުންސިލް ދޫކޮށް ފަހަރަކު މީހަކު ފަހަރަކު މީހަކު ނިކުންނަމުންގޮސް ބައްދަލުވުމުގައި އެންމެ އެގާރަ މީހުން ތިއްބައި މީނާވެސް ނުކުތީޔޯލައެވެ. މީނާ ނިކުތީމާ ކޯރަމް ގެއްލުނީޔޯލައެވެ. ދެން މީނާޔަށް މައުމޫނު ވިދާޅުވިޔޯލައެވެ. ބަލަ ސިއްދީގުވެސްތޯއެވެ. ތިމަންނާ ދެންނެވީމުޔޯލައެވެ. މަނިކުފާނެއްކަމަކު ގަވާއިދާ ޚިލާފަށް ކަންތަކެއް ނުކުރެއްވޭނެއެވެ. މި ބައްދަލުވުމަކީ މަނިކުފާނު ހައްދަވާ ގޯހެކެވެ. އެހެންވީމާ ގޯހެއްގައި ބައިވެރިނުވާންވެގެން ނިކުންނަނީއެވެ.\nމިމޭރުމަކުން ސިއްދީގު ވާހަކަ ދެެއްކިތާ އެއްދުވަސްފަހުން އަޅުގަޑުގެ ރަސްމީ މަސައްކަތުގެ ތެރެއިން މައުމޫނު ރިފޯމް މޫމަންޓްގެ އިސް ދެބޭފުޅެއްކަމަށްވާ އަބްދުލް އަލީމާއި އާމިނަތު ނާދިރާއާ ދިމާވެއްޖެއެވެ. އެއްކަލަ ސިއްދީގު މިވެނިހެން އެވެނިހެން ވާހަކަ ދައްކައިފިނޫންތޯއޭ ރައްދެއްވެސް ނުދެއްވަނީތޯއޭ ދެންނެވީމާ ނާދިރާ އެއްްސެވިއެވެ. އަސްލުވެސް ސިއްދީގު ތިޔަހެން ކިޔައިފި ހެއްޔެވެ. އަޅުގަޑު އާދޭހޭ ދެންނެވީމާ ނާދިރާ ވިދާޅުވިއެވެ. އެބުނާ ކައުންސިލް ބައްދަލުވުން ބޭއްވުނު ދުވަހު ރައީސް މައުމޫނަށް ސިއްދީގު ފޮނުވި މެސެޖުތައް ފޯނުގައި އަދިވެސް އެހެރީއެވެ. ތިމަންނާޔަކީ އަނބިދަރިން ގޮވައިގެން މާލޭގައި ދިރިއުޅޭ ރާއްޖެތެރޭގެ ނިކަމެތި މީހަކީމޭ ތިމަންނާޔަށް ޔާމީނު ވަޒީފާގެ ބިރު ދައްކަނީޔޭ އެހެންވީމާ ބައްދަލުވުން ދޫކޮށް ނިކުންނަން ތިމަންނާޔަށް މަޖުބޫރުވީޔޭ ވަރަށް ބޮޑަށް މާފުކުރައްވާށޭ ކިޔައިގެން މެސެޖު ފޮނުވަފޮނުވާފައި މިހާރު ގަދަބަސް ބުނާން ލަދެއްވެސް ނެތީއެވެ.\nޔާމީނުގެ ސަރުކާރުގެ ތެރެއިން ސިއްދީގު ކަހަލަ ކިތަންމެ ބަޔަކު އެބަފެނެއެވެ. އެއީ ރާއްޖޭގެ ސިޔާސީ ދާއިރާގެ މޫނުމަތި ކިލަނބުކުރާ ސަބަބެކެވެ. އެހެންވީމާ ނިންމައިލުމުގެ ކުރިން ދިވެހިންނަށް އަޅުގަޑު ކުރާ އިލްތިމާސަކީ މިއެވެ. ސިޔާސީ ދާއިރާގައި އުޅުނަސް އަދި އެހެން ދާއިރާއެއްގައި އުޅުނަސް ނަމަނަމަ އަހުމަދު ސިއްދީގުކަމަށް ނުވައްޗެވެ.


SunOnline: Broadcast kurumaai re broadcast kurumuge license ah edhumah hulhuvaalaifi\nބްރޯޑްކާސްޓް ކުރުމާއި ރީ ބްރޯޑްކާސްޓު ކުރުމުގެ ލައިސަންސްއަށް އެދުމަށް ހުޅުވާލައިފި\nއަހުމަދު ޖައިޝަން 04 Oct 2020, 16:09\nމުޅި ރާއްޖެ އަަށް ބްރޯޑްކާސްޓް ކުރުމާއި ރީ ރީބްރޯޑްކާސްޓް ކުރުމުގެ ލައިސަންސްއަށް އެދުމުގެ ފުރުސަތު މިއަދު ބްރޯޑްކާސްޓިން ކޮމިޝަން އޮފް މޯލްޑިވްސް (ބްރޯޑްކޮމް) އިން ހުޅުވާލައިފި އެވެ.\nބްރޯޑްކާސްޓިން ދުވަސް ފާހަގަކުރަން ބްރޯޑްކޮމް އިން މިއަދު އޮންލައިންކޮށް ބޭއްވި ނޫސްވެރިންގެ ބައްދަލުވުމުގައި އެ ކޮމިޝަނުގެ ރައީސް މަރިޔަމް ވަހީދާ ވިދާޅުވީ ލައިސަންސަށް އެދި ހުށަހަޅަން ގިނަ ބަޔަކު ބޭނުންވާ ކަމަށެވެ.\nއެ ކޮމިޝަނުން މިއަދު ކުރި އިއުލާނެއްގައި ބުނީ ބްރޯޑްކާސްޓް ކުރުމުގެ ލައިސަންސަށް އެދި މިއަދުން ފެށިގެން ކުރިއަށް އޮތް ފަސް އަހަރު ދުވަހުގެ ތެރޭގައި އެދެވޭނެ ކަމަށެވެ.\nބްރޯޑްކާސްޓް ކުރުމުގެ ލައިސަންސް މިހާތަނަށް 39 ޕާޓީއަކަށް ދޫކޮށްފައިވާ ކަމަށް މަރިޔަމް ވަހީދާ ވިދާޅުވި އެވެ. އަދި ޓީވީއަށް ބޭނުންވާ ލައިސަންސް 11 ފަރާތަކުން ނަގާފައިވާ ކަމަށާއި ބާކީ 28 ލައިސަންސަކީ ރޭޑިއޯ ލައިސަންސް ކަމަށް އޭނާ ވިދާޅުވި އެވެ. އަދި 100 އަށް ވުރެ ގިނަ ފަރާތުން ރީ-ބްރޯޑްކާސްޓުކުރުމުގެ ލައިސަންސް ނަގާފައިވާ ކަމަށް ވެސް އޭނާ ވިދާޅުވި އެވެ.\nބްރޯޑްކާސްޓިން ކޮމިޝަނުން މިއަދު ކުރި އިއުލާނެއްގައި ބުނީ، ބްރޯޑް ކާސްޓިން ލައިސަންސް ދޫކުރުމަށް ނިންމާފައި ވަނީ ޓެރިސްޓީރިއަލް، ކޭބަލް ނެޓްވޯކް، ސެޓެލައިޓް ނެޓްވޯކް، އިންޓަނެޓް، އަދި އެހެނިހެން ކަންކަމަށް ކަމަށެވެ.


ފަލަސްތީނުގެ ބިމުގައި ގަދަކަމައަށް ވަޒަންވެރި ވެގެން އުޅޭ އިޒްރޭލު މީހުން “ޕްރައިސް ޓެގް” ގެ ނަމުގައި ހުޅަނގު އައްސޭރީގައިހުންނަ މިސްކިތަކަށް ހަމަލާދީފި. | Sandhaanu\nފަލަސްތީނުގެ ބިމުގައި ގަދަކަމައަށް ވަޒަންވެރި ވެގެން އުޅޭ އިޒްރޭލު މީހުން “ޕްރައިސް ޓެގް” ގެ ނަމުގައި ހުޅަނގު އައްސޭރީގައިހުންނަ މިސްކިތަކަށް ހަމަލާދީފި.\nއޮފިޝަލުން ވިދާޅުވާގޮތުން ހަމަލާދިން މީހުން އަލް ބިރާހް ގައި ހުރި މިސްކިތުގެ ފާރުތަކުގައި ނަސްލީ ތަފާތުކުރުމާ ބެހޭ ކުރެހުންތަކެއް ކުރަހައިފިއެވެ. “ޕްރައިސް ޓެގް” ގެ ނަމުގައި ތަންތަން ލޫޓު ވުމުގެ ހަރަކާތަކީ އލަށް އާބާދުކުރާ ޔަހޫދީންނަށް އޮތް ބިރުވެރިކަމެކޭ ބުނެ، ހަތިޔާރުއެޅި ޔަހޫދީން ފަލަސްތީނުގެ ރައްޔިތުންނަށާއި މުދަލަށް ގެއްލުން ދިނުމަށް ހިންގާ ހަރަކާތެކެވެ.\nހިފާފައިވާ ހުޅަނގު އައްސޭރީގައި ވަޒަންވެރިވެގެން އުޅޭ އިޒްރޭލުގެ މީހުންވަނީ “ޕްރައިސް ޓެގް” އަށް ޝައްކު ކުރެވޭ ކަމަށް ބުނެ މިސްކިތެއް ލޫޓުވާލާފައި ކަމަށް، ފަލަސްތީނުގެ ވެރިންނާއި ރައްވެހިންވަނީ ބުނެފައެވެ.\nހުޅަނގު އައްސޭރީގައިވާ ސިޓީއެއްކަމަށްވާ އަލް ބިރާހް ގައި ހުރި މިސްކިތުގެ ފާރުތަކުގައި ނަސްލީ ތަފާތުކުރުމާ ބެހޭ އަރަބިންނާއި ދެކޮޅު ކުރެހުންތަކެއް ސްޕްރޭކޮށްފައިވާ ކަމަށް އެ ސިޓީގެ މީހުން ބުނެފައިވެއެވެ.\nފަލްސްޓިނުގެ ކަމާއިބެހޭ ފަރާތްތަކުން ވިދާޅުވިގޮތުގައި ވަޒަންވެރިކޮށްފައިވާ އިޒްރޭލުގެ މީހުން މިސްކިތް އަންދަންވެސް މަސައްކަތް ކުރިއެވެ.\nމިސްކިތުގެ ފާރުގައި ހިބްރޫ ބަހުން ލިޔެފައިވާ ލިޔުމުގައި ވަނީ ” އިޒްރޭލުގެ ބިމަކީ އިޒރޭލު މީހުންގެ ތަނެކޭ” މި ރިއާޔަތް ކުރަނީ ޔަހޫދީން ގަބޫލު ކުރާގޮތުގައި އެމީހުންގެ ފޮތުގައި އޮންނަ، އަދި ތަރީޚީ، ސިޔާސީ ގޮތުން ބަލާއިރު، ހިފާފައިވާ ހުޅަނގު އައްސޭރިވެސް އެބުނާ ބިމުގައި ހިމެނޭކަމަށް އެމީހުން ގަބޫލު ކުރެއެވެ.\nފަލަސްތީނުގެ އިމަޖެންސީ ޚިދުމަތްދޭ އޮފިޝަލުން ވިދާޅުވި ގޮތުގައި އަލް ބިރު އާއި އަލް ތުސަން މިސްކިތުގެ ވުޟޫކުރާ ސަރަހައްދު ވަނީ ފަތިސް ވުމުގެ ކުރިން، ޕެޓްރޯލްފަދަ އެއްޗެއް އަޅާ އަންދާލާ، ކުޑަގޮރުތައް ހަލާކުކޮށްލާފައެވެ.\nއެ ފަރާތުން ވިދާޅުވި ގޮތުގައި މިސްކިތުގެ ކައިރީގައި ދިރިއުޅޭ މީހުންނާއި، އަލިފާން ނިންވާލާ މީހުން މަސައްކަތްކޮށްގެން، މިސްކިތުގެ ނަމާދުކުރާބައި އެނދުމުގެ ކުރިންވަނީ އަލިފާން ނިއްވާލާފައެވެ.\nމިއީ “ޕްރައިސް ޓެގް” ގެ ނަމުގައި ތަންތަން ލޫޓު ވުމުގެ ހަރަކާތެއްގޮތަށް އެންމެ ފަހުން ހިންގި ހަރަކާތެވެ. “ޕްރައިސް ޓެގް” ހަރަކާތަކީ އަލަށް އާބާދުކުރާ ޔަހޫދީންނަށް އޮތް ބިރުވެރިކަމެކޭ ބުނެ، ހަތިޔާރުއެޅި ޔަހޫދީން ފަލަސްތީނުގެ ރައްޔިތުންނަށާއި މުދަލަށް ގެއްލުން ދިނުމަށް ހިންގާ ހަރަކާތެކެވެ.\nއައްޑޫ އަޙުމަދު ޖުލައި 29, 2020 At 8:43 އމ\nޢަރަބީންގެ ފިނޑިކަމާއި މުނާފިގު ކަމާމެދު ހިތާމަކުރެމެވެ. ދީނީ ވާހަކަތަށް ހަރުއަޑުން ގޮވަމުން މުސްލިމުންނީ އެއް އަޚުންތަކެކޭ ގޮވަމުން މުނާފިގުންގެ ގޮތުގައި ތިބެން އެބައިމީހުން ލަދެއް ނުގަނެއެވެ. ފަލަސްތީނުގެ ވާހަކައިގެ އިތުރުން ޔަމަނުގެ އަޚުންނައި އުޚުތުންނަށް އެހަދާލާ ގޮތް ދެކެބަލާށެވެ. ޢަރަބިޒަމް އިޒް ޑޭންޖަރަސް ޓު މުސްލިމް އުއްމަތް!


Alun gunumun ves eh vote ge thafaathun kuri hoadhee Anara\nއަނާރާ: އިންތިހާބު ވަނީ ކާމިޔާބު ކުރައްވާފަ - އަހުމަދު ޝުރާއު | އަވަސް\nގާނޫނީ ފަންނުގެ ދާއިރާއަށް ބޮޑު އިންގިލާބެއް ގެންނާނެ ބާ ކައުންސިލްގެ އެގެޒެކެޓިވް ކޮމެޓީއަށް މެންބަރުންގެ އިންތިހާބުގެ ވޯޓު އަލުން ގުނުމުން ވެސް ނަތީޖާއަށް ބަދަލެއް ނައެވެ.\nއިލެކްޝަން ކޮމިޝަނުން އެ ވޯޓު އަލުން ގުނީ މަކުނުދޫ ދާއިރާގެ ކުރީގެ މެންބަރު އަނާރާ ނައީމާއި ވަކީލް އަބުދުލް މާނިއު ހުސައިންގެ ވޯޓުގެ ތަފާތަކީ އެންމެ ވޯޓެއް ކަމުން މާނިއު ހުށަހެޅި ޝަކުވާއަކާ ގުޅިގެންނެވެ.\nމިއަދު ވޯޓު އަލުން ގުނާފައިވާއިރު މިއަދުގެ ނަތީޖާ އާއި އިއްޔެ އާންމުކުރި ވަގުތީ ނަތީޖާއާ އެއްވެސް ތަފާތެއް ނެތެވެ.\nމެންބަރުން އިންތިހާބު ކުރުމަށް ބޭއްވި އިންތިހާބުގައި އެންމެ ގިނަ ވޯޓު ލިބިފައިވަނީ މުހައްމަދު ފައިސަލަށެވެ. އެއީ 631 ވޯޓެވެ. ކުރީގެ ޕްރޮސިކިއުޓާ ޖެނަރަލް އަހުމަދު މުއިއްޒަށް ލިބުނީ 627 ވޯޓެވެ. ކުރިން ފަނޑިޔާރުކަން ކުރެއްވި އައިޝާ ސުޖޫން މުހައްމަދަށް 445 ވޯޓު ލިބުނުއިރު އެމްޑީޕީގެ އެސްޖީ އަނަސް އަބްދުލްސައްތާރަށް 361 ވޯޓު ލިބުނެވެ. މުހައްމަދު އަސީލު ހަސަނަށް 356 ވޯޓު ލިބުނެވެ.\nނައިބު ރައީސްގެ މަގާމު ކަށަވަރު ކުރެއްވީ ކުރީގެ ބަންޑާރަ ނައިބު އަބްދުﷲ މުއިއްޒެވެ. އޭނާއާ ވާދަ ކުރެއްވީ ސިވިލް ކޯޓުގެ ކުރީގެ ގާޒީ މުހައްމަދު ހަލީމެވެ.\nޝަރުއީ ދާއިރާ ގާނޫނީ ވަކީލުން ބާ ކައުންސިލް


SunOnline: Downpayment aa nulaa ves Hiya flat ah vadheveyne: Aslam\nޑައުންޕޭމަންޓާ ނުލާވެސް ހިޔާ ފްލެޓަށް ވަދެވޭނެ: އަސްލަމް\nއައިޝަތު ފަރީޙާ 07 Apr 2021, 15:13\nހައުސިންގް އެންޑް ޕްލޭނިންގް މިނިސްޓަރު މުހައްމަދު އަސްލަމް -- ފޮޓޯ/ ރައީސް އޮފީސް\nހިޔާ މަޝްރޫއުގެ ފްލެޓުތަކަށް ޑައުންޕޭމެންޓު ނުދައްކާވެސް ވަދެވޭނެ ކަމަށް ހައުސިން މިނިސްޓަރު މުަހައްމަދު އަސްލަމް ވިދާޅުވެއްޖެ އެވެ.\nއަސްލަމް އެހެން ވިދާޅުވީ މިހާރު ރައީސް އޮފީހުގައި ކުރިއަށްދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުންނެވެ.\nނޫސްވެރިޔަކު ކުރި ސުވާލަކަށް ޖަވާބު ދެއްވަމުން މިނިސްޓަރު އަސްލަމް ވިދާޅުވީ ޑައުންޕޭމެންޓު ނުދައްކާ ފަރާތްތަކަށް ޑައުންޕޭމަންޓް ނުދައްކާ ކުރިއަށް ދެވޭނެ އޮޕްޝަން އޮންނާނެ ކަމަށެވެ. އެގޮތުން ޑައުންޕޭމެންޓެއް ނުދައްކައި 25 އަހަރަށް ބަހާލައިގެން މަހަކަށް 7،500 ރުފިޔާ އެ ފްލެޓުތަކަށް ދައްކަން ޖެހޭނެ ކަމަށް މިނިސްޓަރު ވިދާޅުވި އެވެ.\n"ޑައުންޕޭމެންޓެއް ދައްކައިގެން ކުރިއަށް ވަަޑައިގަންނަވަން ބޭނުން ފަރާތްތަކަށް ދެ އޮޕްޝަނެއް ދިނުމަށް ސަރުކާރުގެ ވިސްނުން ހުރީ. މިނިސްޓްރީ އޮފް ފިނެންސް އާ އެޗްޑީސީއާއެކު ސަރުކާރުން މަސައްކަތް ކުރޭ އެ ދެ އޮޕްޝަނަކީ ކޮބައިތޯ. ޑައުންޕޭމެންޓެއް ދައްކައިފިއްޔާ 7،500 އަށް ވުރެ ކުޑަވާނެ، އެހެންވީމާ އެންމެ ބޮޑުވަރުވެގެން ދައްކަން ޖެހޭނީ 7،500 ރުފިޔާ. އެއީ ޑައުންޕޭމެންޓެއް ނުދައްކާ. ޑައުންޕޭމެންޓެއް ދެއްކީމަ މަހެއްގެ މައްޗަށް ދައްކަން ޖެހޭ މިންވަރު ކުޑަވާނެ. ޑައުންޕޭމެންޓު ދައްކާ މިންވަރަކުން ކުޑަވާ މިންވަރު އަންނާނީ،" މިނިސްޓަރު ވިދާޅުވިއެވެ.\nމިނިސްޓަރު އަސްލަމް ވިދާޅުވީ އެންމެ ބޮޑު ވެގެން އެތަންތަނަށް ދައްކަން ޖެހޭ އަދަދު ސަރުކާރުން ވަނީ ކަނޑައަޅާފައި ކަމަށެވެ.\nމިނިސްޓަރު ވިދާޅުވީ ހިޔާ ފްލެޓުގެ އަސްލު އަގާ އަޅާބަލާއިރު، މިއީ ކުޑަ އަގެއް ކަމަށެވެ.\n"އެޗްޑީސީއަށް މީގެ ބާޑަން [ބުރަ]ވަރަށް ބޮޑުވާނެ. އެއީ މިހާރު މި ފްލެޓުތަކަށް އަސްލު ޖެހުނު އަގާ އަޅާ ބަލާފައި އޭގެ ކޮންސްޓްރަކްޝަން ކޮސްޓާ ފައިނޭންޝަން ކޮސްޓާ އެކީ އަސްލު އަގު އެބަޖެހޭ ގާތްގަނޑަކަށް 11 ވަރަކަށް ހާސް ރުފިޔާ،" މިނިސްޓަރު ވިދާޅުވި އެވެ.\nހައުސިން މިނިސްޓަރު ވިދާޅުވީ ހިޔާ ފްލެޓުތައް އެޅުމަށް ނަގާފައިވާ ލޯނަކީ 3.2 ޕަސެންޓް އާއި ލައިބޯގައި 10 އަހަރަށް، ދެ އަހަރުގެ ގްރޭސް ޕީރިއަޑާއެކު ދައްކަން ޖެހޭ ނޯނެއް ކަމަށެވެ.\n"ޔުނިޓެއްގެ ކޮންސްޓްރަކްޝަން ކޮސްޓަކީ 2،000 ޑޮލަރު. ހިސާބު ޖައްސަވާލެއްވީމާ އެނގިވަޑައިގަންނަވާނެ މިއަށް ވަނީ ކިހާވަރެއްކަން. 7،500 އަކީ ވަރަށް ބޮޑަށް ސަބްސިޑައިޒް ކުރެވިފައިވާ އަދަދެއް،" އަސްލަމް ވިދާޅުވި އެވެ.\nމިނިސްޓަރު އަސްލަމް ވިދާޅުވީ ފްލެޓުތަކުގެ ގުރުއަތުނެގުމަށްފަހު، ފްލެޓު ލިބޭ މީހުންނާއެކު އެޗްޑީސީ އިން އެއްބަސްވުން އެކުލަވާލާނެ ކަމަށާއި އޭގެ ފަހުން އެތަންތަނަށް ވަނުމަށް ކުރަންޖެހޭ ކަންތައް ކުރަން ތިން މަސް ދޭނެ ކަމަށެވެ.\nފްލެޓު ލިބޭ މީހުންގެ ތެރެއިން ނުކުޅެދުންތެރިކަން ހުންނަ ފަރާތްތަކަށް ދޭ ފްލެޓުތަކުގެ ގުރުނެގުން މާދަމާ އޮންނާނެ އެވެ. ހިޔާގެ 6،720 ފްލެޓު ލިބުނު ފަރާތްތަކުގެ މެދުގައި ގުރުއަތު ނެގުން ސަރުކާރުން ވަނީ އެޗްޑީސީއާ ހަވާލުކޮށްފަ އެވެ.\nއަންނަ މަހު ހިޔާ ފްލެޓުގެ ކަރަންޓު ކަނެކްޝަން ގުޅާ ނިމޭނެ\nދެ ރަށެއްގެ ހައުސިން ޔުނިޓުތައް ނިންމަން ހަވާލުކޮށްފި\nފްލެޓު ލިބުނު މީހުން ދަފްތަރުން އުނިކުރަނީ


ޕީޖީ ކަމަށް ޝަމީމު އައްޔަންކުރަން ކޮމިޓީން ރުހުން ދީފި\nޕްރޮސެކިއުޓާ ޖެނެރަލް (ޕީޖީ)ގެ މަގާމަށް ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސެއިން ޝަމީމު އައްޔަންކުރަން ފެންނަ ކަމަށް ރައްޔިތުންގެ މަޖިލީހުގެ ޖުޑީޝަރީ ކޮމިޓީން ފާސްކޮށްފިއެވެ.\nޕީޖީކަމުގެ މަގާމު މިދިޔަ ބުރާސްފަތި ދުވަހު ހުސްވީ އެ ދުވަހާ ހަމައަށް އެ މަގާމުގައި ހުންނެވި އައިޝަތު ބިޝާމް އިސްތިއުފާ ދެއްވުމުންނެވެ. އަދި އެމަގާމަށް ކުރިމަތިލުމަށް ހުޅުވާލި ފުރުސަތުގައި ޝަމީމާއެކު ތިން ބޭފުޅުން ކުރިމަތިލެއްވިއެވެ. އެއީ ޝަމީމުގެ އިތުރުން ޑެޕިއުޓީ ޕްރޮސިކިއުޓާ ޖެނަރަލްގެ މަގާމުން މި އަހަރުގެ ތެރޭގައި އިސްތިއުފާ ދެއްވި މަރިޔަމް ނިހާޔަތާއި ވަކީލު އަހުމަދު ޒަނީނެވެ.\nނަމަވެސް އެބޭފުޅުންގެ ތެރެއިން ޕީޖީ ކަމުގެ މަގާމަށް އައްޔަންކުރުމަށް ރައީސް މަޖިލީހަށް ފޮނުއްވީ ޝަމީމުގެ ނަމެވެ.\nއެގޮތުން ރައްޔިތުންގެ މަޖިލީހަށް ޝަމީމުގެ ނަން ރައީސް ފޮނުއްވުމުން، ރައްޔިތުންގެ މަޖިލީހުގެ މިއަދުގެ ޖަލްސާގައި އެ ނަން އިއްވުމަށްފަހު އިތުރަށް ދިރާސާ ކުރުމަށް ރައްޔިތުންގެ މަޖިލީހުގެ ޖުޑީޝަރީ ކޮމިޓީއަށް ވަނީ ފޮނުވައިފައެވެ. އަދި އޭނާއާ އެކޮމިޓީން މިރޭ ވަނީ އިންޓަވިއު ކޮށްފައެވެ.\nމައުލޫމާތު ލިބިފައިވާ ގޮތުގައި، އިންޓަވިއުގައި ޖިނާއީ އަދުލުގެ ނިޒާމާއި ޝަރުއީ ދާއިރާއާ ގުޅޭގޮތުން ޝަމީމު ދެކޭގޮތާމެދު ކޮމިޓީގެ މެންބަރުން ވަނީ އޭނާއާ ސުވާލު ކޮށްފައެވެ. އަދި އިންޓަވިއުއަށްފަހު ޕީޖީ ކަމަށް ޝަމީމު އައްޔަންކުރުމަށް ފެނޭތޯ ކޮމިޓީގައި ނެގި ވޯޓުގައި ކޮމިޓީގެ އިއްތިފާގުން އޭނާ އެ މަގާމަށް އައްޔަންކުރަން ފެންނަ ކަމަށް ވަނީ ނިންމައިފައެވެ.\nނަމަވެސް ޕީޖީ ކަމަށް އޭނާ އައްޔަންކުރަން ޖުޑީޝަރީ ކޮމިޓީން މިރޭ ރުހުން ދިންއިރު، އަމިއްލަ ފަރާތަކުން އިއްޔެ ވަނީ ޝަމީމްއާ ގުޅޭ މައްސަލައެއް އެންޓި ކޮރަޕްޝަން ކޮމިޝަން (އޭސީސީ)އަށް ހުށަހަޅައިފައެވެ. މައްސަލަ ހުށަހެޅި ފަރާތުން ތުހުމަތު ކޮށްފައިވަނީ ޑެޕިއުޓީ ޕީޖީ އަކަށް ހުންނެވިއިރު، މަގާމުގެ ނުފޫޒު ބޭނުންކޮށްގެން މައްސަލައެއް ނުބަލާން ނިންމި ކަމަށެވެ.\nނަމަވެސް އެ މައްސަލަ ބެލުމާމެދު ގޮތެއް ނިންމި ކަމެއް އަދި އެކޮމިޝަނަކުން ހާމައެއް ނުކުރެއެވެ.\nއަރުޝީފަށް ނެގީ 03/12/2019 00:42\nއެންމެފަހުން އަޕްޑޭޓްކުރީ 03/12/2019 00:42\nގައުމީ ޓީމަށްދޭ އެލަވަންސް ލަސްވުމަކީ ބޮޑު ސުވާލެއް: ފައިސަލް\nއައްޒާމް އަލިފުޅު3މިނެޓު ކުރިން\nމުހައްމަދު އައުޒަމް4މިނެޓު ކުރިން\nއޮސްޓޭރިލާގެ އަލިފާންގަނޑު ފެތުރުނު ގޮތުގެ ތަހުގީގު ފަށައިފި\nއަމީރާ 15 މިނެޓު ކުރިން\nއީ-ސްޓޯރގެ ޚިދުމަތް ހޯމަދުވަހު އަލުން ފަށަނީ


ކޫއްޑޫ އާއި ކަނޑުއޮތްގިރި ބަނދަރު ހެދުމަށް ބީލަން ހުށައެޅުމުގެ ފުރުސަތު ހުޅުވާލައިފި ކޫއްޑޫ އާއި ކަނޑުއޮތްގިރި ބަނދަރު ހެދުމަށް ބީލަން ހުށައެޅުމުގެ ފުރުސަތު ހުޅުވާލައިފި\nކޫއްޑޫ އާއި ކަނޑުއޮތްގިރި ބަނދަރު ހެދުމަށް ބީލަން ހުށައެޅުމުގެ ފުރުސަތު ހުޅުވާލައިފި\nކޫއްޑޫ ބަނދަރުގައި މަސް ދޯންޏެއް. ފޮޓޯ- މިފްކޯ\nކޫއްޑޫ އާއި ކަނޑުއޮތްގިރީގައި ބަނދަރު ހެދުމަށް ބީލަން ހުށައެޅުމުގެ ފުރުސަތު ހުޅުވާލައިފިއެވެ. މި މަޝްރޫއު ހިންގަނީ ދިވެހި ސަރުކާރުން ސައުދީ ފަންޑް ފޯ ޑިވެލޮޕްމަންޓްގެ އެހީގައި ޑިވެލޮޕްމަންޓް އޮފް ފިޝަރީޒް ސެކްޓަރ ޕްރޮޖެކްޓްގެ ދަށުންނެވެ.\nފިނޭންސް މިނިސްޓްރީން ވިދާޅުވީ، މި ބީލަންތަކުގައި ބައިވެރިވެވޭނީ ދިވެހިރާއްޖޭގެ އާއި ސައުދީ އަރަބިއްޔާގެ ކުންފުނިތަކަށްކަމަށެވެ. ދިވެހި ކުންފުނިތައް ވާންވާނީ މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ގަވާއިދު"ގެ ދަށުން ރަޖިސްޓަރީވެފައިވާ ފަރާތްތަކަށެވެ.\nސައުދީ ކުންފުނިތަކުން "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު"ގައި މިމަރުހަލާގައި ރަޖިސްޓްރީ ވާކަށް ނުޖެހޭނެއެވެ. ނަމަވެސް، ސައުދީ ކުންފުނިތަކުން "ޢިމާރާތްކުރުމުގެ ޢަމަލީ މަސައްކަތްކުރާފަރާތްތަކުގެ ގަވާއިދު" ގެ 13 ވަނަ މާއްދާގައި ބަޔާންކުރާ ލިޔެކިއުންތައް ބީލަމާއެކު ހުށަހަޅަން ވާނެކަމަށް ފިނޭންސް މިނިސްޓްރީން ވިދާޅުވެއެވެ. އަދި "ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ގަވާއިދާއި" ފޮރިން ޑައިރެކްޓް އިންވެސްޓްމަންޓް ޕޮލިސީގެ ދަށުން ފުރިހަމަވާންޖެހޭ ކަންކަން ފުރިހަމަވާނެކަން ކަށަވަރުކުރުމަކީ އެފަރާތެއްގެ ޒިންމާއެއްކަމަށްވެސް ފިނޭންސް މިނިސްޓްރީން ވިދާޅުވެއެވެ.\nމި މަސައްކަތަށް ޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށްދާނީ އިންޓަރނޭޝަނަލް ކޮމްޕެޓިޓިވް ބިޑިންގ (އައި.ސީ.ބީ) އުސޫލުގެ މަތިން، ސައުދީ ފަންޑް ފޯ ޑިވެލޮޕްމަންޓްގެ 'ގައިޑްލައިން ފޯ ޕްރޮކިއުމަންޓް އޮފް ގުޑްސް އެންޑް ކޮންޓްރެކްޓިންގ ފޯ ދަ އެގްސެކިއުޝަން އޮފް ވޯކްސް' އާއި އެއްގޮތްވާ ގޮތުގެ މަތިންކަމަށް ފިނޭންސް މިނިސްޓްރީން ވިދާޅުވެއެވެ.\nބީލަމުގައި ބައިވެރިވުމަށް ރަޖިސްޓްރީ ކުރުމަށްޓަކައި 1500 ރުފިޔާ ނުވަތަ 100 ޑޮލަރުގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަންޖެހެއެވެ. ފައިސާ ބަލައިގަންނާނީ އަންނަ މަހުގެ 1 ވަނަ ދުވަހުގެ ނިޔަލަށް ފިނޭންސް މިނިސްޓްރީގެ އޮންލައިން ޕޭމަންޓް ޕޯޓަލް މެދުވެރިކޮށެވެ.\nކޫއްޑޫއާއި ކަނޑޮއޮތްގިރިއަކީ މަސްވެރިކަމުގައި ބޭނުންކުރަމުންއަންނަ2ރަށެވެ. މި2ރަށުގެ ބަނދަރު ހެދުމުގެ ސަބަބުން މަސްވެރިންނަށް ލުއިފަސޭހަތަކެއް ލިބިގެންދާނެއެވެ. ކޫއްޑޫއާއި ކަނޑުއޮތްގިރީގެ ބަނދަރު ހެދުމުގެ މަޝްރޫއުގެ އިތުރުން މިއަހަރު ފެލިވަރު ތަރައްޤީކުރުމުގެ ބޮޑު މަޝްރޫއުއެއްވެސް ކުރިއަށްގެންދިއުމަށް ސަރުކާރުން ވަނީ ނިންމާފައެވެ. 12 މިލިއަން ޑޮލަރުގެ މި މަޝްރޫއުގެ ތެރެއިން މަސްވެރިންނަށް ލުއިފަސޭހަކޮށްދިނުމަށް ގިނަ ކަންތައްތަކެއް ކުރުމަށް ވަނީ ހަމަޖެހިފައެވެ.